ועדת הפנים ואיכות הסביבה, כנסת 18, פרוטוקול מספר 137, 2010-01-19 09:30

דוד אזולאי: שר הפנים מתנגד לזה.

שושנה שטראוס: העליתי את הנושא בפני השר.

שושנה שטראוס: לא קיבלתי תשובה רשמית להצעה שהוועדה הציעה.

דוד אזולאי: אני יודע שהשר מתנגד להצעת הפשרה הזאת.

דוד אזולאי: אנחנו כרגע נשאיר את זה באותה פשרה כפי שסיכמנו בישיבה הקודמת.

דוד אזולאי: הצעת הפשרה נראית לי.

דוד אזולאי: היא עונה על הדרישה של כולם.

דוד אזולאי: חלק גדול מהמעסיקים של העובדים הזרים הם סיעודיים.

דוד אזולאי: אם בכל זאת הממשלה או שר הפנים מתנגדים לכך, אז עומדת לנו הזכות להגיש הסתייגות בעניין הזה.

אורית זוארץ: אנחנו צריכים לצאת מנקודת הנחה שחובתנו להגן על העובדים הזרים.

אורית זוארץ: הפשרה הזאת נותנת מענה לעובדים זרים שבאים לעבוד בתחום הסיעוד.

אורית זוארץ: יש מקרים שבהם העובדים עובדים מול מעסיק אחד, הם מבודדים, אין להם רשת תמיכה מלבד ארגונים שנמצאים איתם בקשר וחברת כוח האדם שהם מועסקים דרכה.

אורית זוארץ: גם במקרים האלה מצאנו שיש עובדות שמנוצלות למטרות מין או נפגעות מבחינה מינית.

אורית זוארץ: חייבים לתת להן את ההגנה הרחבה ביותר במסגרת החוק שנדון כאן.

אבנר עורקבי: לגבי העניין של פגיעה מינית אין בעיה, אנחנו מוכנים שהיא תקבל את מלוא ההגנה.

אורית זוארץ: אנחנו מדברים על פגיעה והפרת זכויות אדם כשהיא עובדת בסיעוד.

אורית זוארץ: אנחנו רוצים שיינתן לה סעד על ידי הממונה או על ידי בית הדין לעבודה.

אורית זוארץ: היא זאת שתוכל לבחור את הסעד שהיא מעדיפה לפנות אליו.

אבנר עורקבי: זאת ריצה מטאורית לבית הדין לעבודה נגד נכים שאין דבר פלילי בהתנהגות שלהם.

אורית זוארץ: צריך לטפל במצבים שאנחנו פוגעים ומפרים את זכויות האדם ואת זכויות העובד.

אורית זוארץ: באותה מידה צריכים להגן על זכויותיהם של הנכים.

אורית זוארץ: זה לא גוף מול גוף.

דוד אזולאי: חברת הכנסת זוארץ, אני מבין שאם הצעתך מתקבלת זה בסדר מבחינתך.

שושנה שטראוס: מכיוון שלא קיבלתי שינוי בעמדתה של הממשלה, אנחנו מודיעים על הסתייגות בנקודה הזאת.

דורון יהודה: כמו שאנחנו דואגים שיהיה ממונה לעובדים הזרים כך צריך להיות ממונה לנכים.

דורון יהודה: זה לא חד סטרי.

דורון יהודה: זה לשני הכיוונים.

דוד אזולאי: אתה רוצה שגם הנכה יוכל לפנות לממונה?

דורון יהודה: כן.

שושנה שטראוס: כשהמעסיק לא מרוצה מעובד זר הוא פשוט מפטר אותו.

שושנה שטראוס: אם הוא חושב שהעובד הזר עבר עבירה פלילית הוא יכול לפנות למשטרה והעובד הזר יטופל במישור הפלילי.

שושנה שטראוס: אין פה תלונה כללית שהממונה יכול לטפל בה.

שושנה שטראוס: יש את נציבות זכויות לאנשים עם מוגבלות לגבי נושאים כלליים.

תומר רוזנר: היא לא עוסקת בתחום הזה.

דנה דנוטה-רשף: אין התייחסות למעמד המיוחד ולבעיה המיוחדת של הקשישים והנכים שמעסיקים עובדים זרים.

דנה דנוטה-רשף: הם לא מעסיקים כמו כל מעסיק.

דנה דנוטה-רשף: החוק מתייחס אליהם כמו אל מנכ"ל טבע או כמו אל קבלן בניין.

דנה דנוטה-רשף: זו לא אותה עבודה.

דנה דנוטה-רשף: צריך לעשות הפרדה מוחלטת בין חוקי העבודה הכלליים לאנשים שעושים עבודה יצרנית וגורמים לרווחים לבין המעסיקים בסיעוד שמשלמים משכורת מחסכונות או מגמלאות.

דנה דנוטה-רשף: כל צורת העבודה שונה.

דנה דנוטה-רשף: המעסיק הסיעודי מעסיק בנקודה הכי משברית שלו.

דנה דנוטה-רשף: פתאום המדינה הופכת אותו למעסיק בלי שהוא יודע מה המשמעות של להיות מעסיק, בלי שהוא התכונן לזה, בלי שיש לו את הכספים לזה.

דנה דנוטה-רשף: כל ההסתכלות על הסקטור הזה היא לא נכונה ומצריכה שינוי.

דנה דנוטה-רשף: שתי האוכלוסיות חלשות, גם אוכלוסיית העובדים הזרים וגם אוכלוסיית הקשישים והנכים.

דנה דנוטה-רשף: אין התייחסות במדינה הזאת.

שושנה שטראוס: דיני עבודה מתייחסים באופן שונה למעסיק שהוא יחיד ולמעסיק אחר.

שושנה שטראוס: אני יודעת שמשרד התמ"ת שוקל לחוקק חוק בנוגע לעובד שמתגורר בבית המעסיק.

שושנה שטראוס: היה דיון בוועדת העבודה והרווחה על כך שעובדים ישראלים מועסקים באמצעות חברות סיעוד.

שושנה שטראוס: יש מתנגדים לזה, יש כאלה שתומכים בזה.

שושנה שטראוס: זה נותן מסגרת לקשישים שמעסיקים עובדים ישראלים בסיעוד.

דנה דנוטה-רשף: אנחנו רואים מה קורה בבתי משפט.

דנה דנוטה-רשף: יש לי פה פסקי דין שניתנו בבית דין לעבודה בחודש האחרון.

דנה דנוטה-רשף: נפסק לאנשים לשלם 150 אלף שקל בתביעות שהגיעו למאות אלפי שקלים.

דנה דנוטה-רשף: יש מקרה של עובד שעבד 5,6 שעות ביום וה"מעסיק" המטופל על ידו נתבע לשלם לו שעות נוספות באלפי שקלים.

דנה דנוטה-רשף: תביעות בבית דין לעבודה מגיעות ל-100 אלף שקל , ל-200 אלף שקל, לחצי מיליון שקל וגם ל-50,60 אלף שקל.

דנה דנוטה-רשף: מעט מאוד אנשים אם היו יודעים שהם יצטרכו לשלם סכומים כאלה היו לוקחים עובדים זרים.

דנה דנוטה-רשף: צריך לשנות את חוקי העבודה שמתייחסים לעובדים זרים בסיעוד.

דוד אזולאי: זה לא מה שעומד כרגע על סדר היום.

דנה דנוטה-רשף: אנחנו מדברים על זכויות של עובדים זרים.

דנה דנוטה-רשף: זכויות של עובדים זרים זה 8 שעות עבודה ועבור כל שעה נוספת תשלום נוסף.

דנה דנוטה-רשף: העובד הזר בא לפה מתוך בחירה.

דנה דנוטה-רשף: לא טוב לו, שילך.

דנה דנוטה-רשף: לקשיש ולנכה אין בחירה.

שמחה בניטה: אין לנו בעיה שיקבלו מיליון שקל בחודש, רק שהמדינה תיתן את הכסף.

שמחה בניטה: הנכים לא הולכים לעבוד.

שמחה בניטה: אין להם מקור.

שמחה בניטה: המקור היחיד זה המדינה.

שמחה בניטה: אם המדינה רוצה להטיב עם העובדים הזרים ולתת להם, שיתנו להם את כל המדינה ואותנו ישימו במדינה אחרת שמוכנה לטפל בנו.

שמחה בניטה: אי אפשר לראות רק צד אחד של המתרס.

שמחה בניטה: כל הזמן המדינה רואה מה הבעיה של העובדים הזרים.

שמחה בניטה: זה או שישאלו אותנו מה אנחנו רוצים ואנחנו נתווה את המדיניות והמדינה תיישר קו איתנו, או שיחליטו שהעובדים הזרים ינהלו את המדינה ואותנו ישליכו למדינות שלהם.

שמחה בניטה: שם אולי יטפלו בנו יותר טוב.

דוד אזולאי: הועלתה פה הטענה שאין למעסיקים הסיעודיים לאן לפנות.

תומר רוזנר: המדינה בחרה מודל העסקה ישיר בין מעסיק סיעודי לעובד זר המועסק אצלו.

תומר רוזנר: זה מודל העסקה שהמדינה בחרה בהקשר של העובדים הזרים בסיעוד.

תומר רוזנר: זה לא גזרת גורל ולא כתוב באיזה שהוא ספר קדוש.

יעקב כץ: אתה מציע שהכנסת תשנה את החוק?

תומר רוזנר: לצורך כך אין צורך בשינוי חוק אלא בשינוי המדיניות של הממשלה.

תומר רוזנר: המדינה בחרה מודלים אחרים של העסקה בענפים אחרים.

תומר רוזנר: בענף הבניין אין קשר ישיר בין המעסיק לבין העובד, אלא זה באמצעות חברת כוח אדם שאמורה לדאוג לזכויות העובד.

יעקב כץ: האם אתה חושב שכדאי לשנות?

תומר רוזנר: זאת שאלה שצריך לבדוק אותה.

יעקב כץ: השאלה כמה משפטים יש.

דוד אזולאי: בצדק טענו פה שאותו אדם ביום בהיר אחד נהייה סיעודי ונהייה מעסיק.

דוד אזולאי: אנחנו יודעים מה זה מעסיק.

דוד אזולאי: למעסיק יש הרבה חובות.

דוד אזולאי: הם אומרים, ובצדק, שהם לא יכולים להתמודד עם זה.

תומר רוזנר: ייתכן מאוד שיש מקום שהוועדה תשקול לפנות לממשלה על מנת שתשקול מחדש את מודל העסקה.

תומר רוזנר: יכול להיות שהדבר הזה כבר נעשה.

תומר רוזנר: ההעסקה של עובד בענף הסיעוד היא לא העסקה רגילה.

תומר רוזנר: גם בית המשפט העליון הכיר בכך שהעסקת עובד בענף הסיעוד היא לא העסקה רגילה.

תומר רוזנר: זאת לא העסקה של עובד שצריך לעבוד 8 שעות ואחרי 8 שעות הוא עובד שעות נוספות.

תומר רוזנר: המדינה, הממשלה או הכנסת "בורחת" מטיפול בסוגיה הזאת.

תומר רוזנר: שמעתי כרגע מהממשלה ששוקלים להתייחס לנושא הזה בצורה מיוחדת.

תומר רוזנר: ייתכן מאוד שיש מקום לשקול הוראות מיוחדות שיתייחסו לעניין הזה בחוקי העבודה, כמו למשל לגבי עובד זר שמתגורר בביתו של המעסיק שלו, מה השכר שלו, כמה שעות נחשבות לו שעות עבודה.

תומר רוזנר: זה נושא שהחוק לא מתייחס אליו.

תומר רוזנר: ייתכן מאוד שיש מקום לשקול אותו כהוראות מיוחדות שמתייחסות להעסקה הספציפית הזאת.

תומר רוזנר: חשוב שהוועדה לפני שהיא מגבשת עמדה בעניין הזה תשמע את עמדתם של משרדי הממשלה ורק לאחר מכן תגבש את עמדתה.

יעקב כץ: מצד אחד אנשים מאריכים חיים, מצד שני מתרבים המעסיקים הסיעודיים.

יעקב כץ: אנחנו פותחים את שערנו להרבה אנשים שמחפשים עבודה ברחבי העולם.

יעקב כץ: לפעמים האויב של הטוב הוא הטוב ביותר.

יעקב כץ: יש רצון להעמיד את המעסיקים כמעסיקים רגילים.

יעקב כץ: בית העליון אומר שהם לא מעסיקים רגילים.

יעקב כץ: עשרות אלפי מעסיקים מבוגרים ונכים צפויים לתביעות נוראות, צריך אולי לפתור את הבעיה ולעשות את זה דרך חברות כוח אדם.

יעקב כץ: השארת המצב כמות שהוא - גם אם לא כולם נתבעים אבל כולם צפויים להיתבע - זה דבר נורא.

יעקב כץ: זה עובר כמו אש בשדה קוצים, אחד מעביר לשני.

יעקב כץ: יש עורכי דין שמחפשים את התביעות.

יעקב כץ: היום זה פופולארי וזו שיטה.

יעקב כץ: צריך את הדבר הזה למנוע.

יעקב כץ: צריך שמדינת ישראל תודיע למעסיק כאשר הוא לוקח עובד זר.

שמחה בניטה: זה יעזור משהו?

יעקב כץ: קודם כל צריך להודיע להם שהם צפויים לתביעות של מאות אלפי שקלים.

דוד אזולאי: הם יודעים.

יעקב כץ: בהרבה ממקרים אנשים לא מודעים.

יעקב כץ: הרבה פעמים בא לעבוד עובד ממדינה זרה והאדם מקבל אותו, מלין אותו בביתו, מטפל בו יפה מאוד ואפילו נותן לו טיפים יפים.

יעקב כץ: אחר כך כשהעובד הזר עוזב יש מי שמציע לו לתבוע על מנת להרוויח כסף.

יעקב כץ: צריך לפתור את זה.

דוד אזולאי: אני מקבל את ההצעה של היועץ המשפטי לוועדה לפנות לממשלה בעניין הזה.

דורון יהודה: אנחנו הגשנו בג"ץ בנושא של העסקת עובדים זרים וכל ההטבות שאנחנו צריכים לשלם להם.

דורון יהודה: בג"ץ קבע – עדיין זה לא סופי כי יש ערעור של קו לעובד - שכללי העבודה שחלים על העובדים הכללים והעובדים הזרים הם שונים לגמרי וצריך לבנות משהו אחר לגמרי.

דורון יהודה: כולם יודעים שכאשר אנחנו מביאים את העובד הזר אנחנו עושים איתו חוזה העסקה.

דורון יהודה: כל אלה שמטפלים בכנסת מדברים כל הזמן על איך עוזרים לעובד.

דורון יהודה: אין בעיה שתתנו לעובד, רק תחשבו שאחרי זה הנכה נופל אליכם בחזרה כי אין לו 300 אלף, 200 אלף לשלם לעובד כאשר העובד מחליט שהוא עוזב.

דוד אזולאי: הוא טוען שמגיע לו כסף.

דורון יהודה: אתם טוענים - בג"ץ חושב שלא - שחוקי העבודה הרגילים חלים על העובד הזר הסיעודי.

שלי יחימוביץ': אני מכירה את הבג"ץ.

שלי יחימוביץ': זה פשוט לא נכון.

שמחה בניטה: איזו מדינה בעולם זורקת את אזרחיה ומגינה על הזר?

דנה דנוטה-רשף: אני רוצה לספר סיפור על קשיש שהלך לטייל עם הנכד שלו, נפל ואושפז בעקבות אירוע מוחי.

דנה דנוטה-רשף: כעבור 24 שעות הסתבר שהאירוע המוחי גרם לשיתוק.

דנה דנוטה-רשף: בית החולים אמר שהוא לא יוכל לחזור הביתה ולהיות לבד.

דנה דנוטה-רשף: המשפחה בטראומה כי זה בא פתאומי.

דנה דנוטה-רשף: נשאלות השאלות מה לעשות.

דנה דנוטה-רשף: ניתנת אפשרות להגיש בקשה חריגה לקבל אישור לתקופה של חצי שנה לעובד זר.

דנה דנוטה-רשף: תוך שבוע ימים האישור מגיע והמשפחה דואגת לארגן את ביתו של הקשיש שנפגע ומשותק.

דנה דנוטה-רשף: באותו רגע של מצוקה נוראית, של משבר נוראי המדינה אומרת לקשיש לראות כמה כסף יש לו על-מנת לשלם.

דנה דנוטה-רשף: מדובר בהרבה כסף.

דנה דנוטה-רשף: כל ההתייחסות שלנו לאוכלוסייה הזאת, שהיא אוכלוסייה חלשה בזמן משבר, היא לא נכונה.

דנה דנוטה-רשף: כולנו נהיה עוד מעט זקנים.

דנה דנוטה-רשף: אני לא יודעת מה אני אעשה אם החישוב של הילדים שלי יהיה אם לשלם עבור המטפל או לחסוך לנכדים.

דנה דנוטה-רשף: בפירוש אני אגיד שאני רוצה למות.

דנה דנוטה-רשף: אני לא רוצה להביא את הזקנים שלנו למצב הזה.

דוד אזולאי: היועץ המשפטי של הוועדה אמר שאולי כדאי שהממשלה תבדוק לשנות את מודל העסקה.

דוד אזולאי: ביום בהיר אדם נהיה סיעודי וגם מעסיק.

חני בן-ישראל: אנחנו מנהלים דיון חשוב אבל לא קשור להצעת החוק.

חני בן-ישראל: עולות פה הצעות קיצוניות ומופרכות, כמו לקבוע שחקיקת העבודה לא חלה על עובדים זרים.

חני בן-ישראל: אי אפשר לנהל את הדיון הזה על רגל אחת ולקבע שיש הצדקה או אין הצדקה.

חני בן-ישראל: יש פה דברים שמערבים שיקולי מדיניות סבוכים, שיקולים של מחויבויות בינלאומיות של מדינת ישראל שאסור לה על פי הדין להפלות עובדים על יסוד מוצאם הלאומי.

דוד אזולאי: לא ראיתי שהפלינו את העובדים הזרים.

חני בן-ישראל: ככל שמבקשים לקבוע שחקיקת העבודה לא חלה על עובדי סיעוד, המשמעות היא הפליית העובדים האלה על בסיס מוצאם הלאומי.

חני בן-ישראל: זאת המשמעות הפרקטית.

חני בן-ישראל: בהחלט ייתכן שיינקטו הליכים בעקבות הבג"ץ בעניין השעות הנוספות בפורומים מתאימים.

חני בן-ישראל: המשמעות האופרטיבית של העניין היא הפליה מנוגדת למחויבויות הבינלאומיות של ישראל.

חני בן-ישראל: יכול להיות שלארגון העבודה הבינלאומי יהיה מה להגיד על זה.

חני בן-ישראל: מה שדיברנו עליו בישיבה הקודמת זה האופן שבו המוסד הזה יכול לשרת את האינטרסים של המעסיקים הסיעודיים ושל העובדים כאחד.

חני בן-ישראל: הוא ישמש פונקציה לפני בית הדין לעבודה.

חני בן-ישראל: אין לעובדים הסיעודיים שום כתובת חוץ מבית הדין לעבודה.

דוד אזולאי: אמרנו שאם הוא הולך לבית הדין לעבודה הממונה לא יוכל לטפל בו.

חני בן-ישראל: זה קיים בהצעת החוק הזאת.

חני בן-ישראל: החשש מפני התדיינויות מקבילות, מפני "גרירת" הקשיש או האדם עם המוגבלות לכמה אינסטנציות הוא לא מבוסס כי הצעת החוק לא מאפשרת את זה.

חני בן-ישראל: היא אומרת שכשיש לו הליך בבית הדין לעבודה הממונה לא יידרש.

חני בן-ישראל: הרעיון כאילו יהיו כמה ערכאות היא לא נכונה.

חני בן-ישראל: הצעת החוק נותנת כלים של הידברות בין המעסיק לעובד.

חני בן-ישראל: לפי הצעת החוק הממונה יכול להפנות לגישור.

חני בן-ישראל: במקום ללכת לבית הדין לעבודה וישר ליצור התדיינת יקרה ומסובכת, יש פה פונקציה שהיא עדיפה מבחינת המעסיק.

חני בן-ישראל: ההתנגדות פה לא משרתת את עניינכם.

מיכאל אטלן: אני מסכים שהשאלה של איזה משטר חוקי חל על מעסיק של עובד זר לא קשורה לדיון אם הממונה יוסמך לטפל בתלונות שנוגעות למעסיק סיעודי.

מיכאל אטלן: המשטר המשפטי חל על המעסיק הסיעודי.

מיכאל אטלן: השאלה אם הממונה על זכויות עובדים זרים צריך לטפל בו כמו שהוא מטפל באחרים היא שאלה שעומדת בפני עצמה.

מיכאל אטלן: היועץ המשפטי לממשלה הצהיר בתגובה של המדינה לבג"ץ שהכוונה היא להכין חקיקה.

מיכאל אטלן: אנחנו לא בשלים להגיד שהניירות על השולחן, למרות שברמה הניסוחית חלקם גמורים.

מיכאל אטלן: השאלה היא מה המנדט של הממונה על זכויות עובדים זרים.

שי סומך: אני מבקש להתייחס להצעה של היועץ המשפטי לגבי שינוי שיטת העסקה.

שי סומך: הנושא הזה נדון בוועדה בין-משרדית.

שי סומך: המודל בבנייה הוא מודל שהמדינה אוהבת לעבוד איתו, אבל צריך לקחת בחשבון שכשאתה שם עוד מתווך באמצע עם כושר מיקוח גבוה העלויות צפויות לעלות.

שי סומך: האדם הסיעודי צריך להתנהל מול חברה שיודעת להתמקח.

שי סומך: החיסרון הבולט של השיטה הזאת הוא קרדינאלי.

יעקב כץ: מה ההצעה לגבי הזקנים והנכים שנתבעים?

יעקב כץ: אנחנו צריכים להגן עליהם.

דוד אזולאי: גם היום הסיעודי כשהוא צריך עובד זר הוא עושה את זה באמצעות חברת כוח אדם.

יעקב כץ: אם היו משווים את השכר של עובד זר לשכר של עובד ישראלי היו מגיעים לפה פחות עובדים זרים והיה יותר סיכוי שעובדים ישראלים יקבלו את העבודה.

יעקב כץ: האנשים הזקנים צריכים להיות מודעים לכך שקורה משהו במשק הישראלי והולכות ומתרבות התביעות.

יעקב כץ: חובה עליכם לבוא עם הצעה.

יעקב כץ: אנחנו צריכים להיות אור לגויים.

יעקב כץ: גם בנושא הזה צריך להתנהג בצורה שלמה, הגונה וראויה.

יעקב כץ: אם בא לפה עובד זר צריך לטפל בו באופן הוגן.

שמחה בניטה: אנחנו מסכימים איתך, רק שהמדינה תיתן את הכסף.

שי סומך: לגבי תנאי העסקה של העובד הסיעודי מיכאל אטלן ציין שנעשית עבודה במשרד התמ"ת שמשרדי הממשלה, לרבות משרד המשפטים, מלווים אותה.

שי סומך: אנחנו לא יכולים עדיין לדווח על תוצאות כי העבודה בעיצומה.

דוד אזולאי: אנחנו לא מבקשים להכניס את זה לחקיקה.

דוד אזולאי: אנחנו מבקשים שתהיה פנייה של הוועדה לבדוק את הנושא הזה.

יעקב כץ: אני בדעה שצריך לתת לכל עובד זר יחס הוגן, אבל שידאגו גם לזקנים שלא יהיו מסכנים.

שלי יחימוביץ': משרד הפנים נימק את ההתנגדות שלו?

שושנה שטראוס: נאמר בדיונים הקודמים שמדובר בשתי אוכלוסיות חלשות ואין מקום לשנות.

שלי יחימוביץ': אנחנו צריכים לדעת למה.

שושנה שטראוס: הנימוק הוא שמדובר בשתי אוכלוסיות חלשות ושלא רוצים לתת יתרון לאוכלוסייה אחת על פני השנייה.

מיכאל אטלן: העמדה של הממשלה באה לידי ביטוי בדברי ההסבר.

מיכאל אטלן: כיוון שהממונה על זכויות עובדים זרים זו תוספת הגנה על פני כל המנגנונים הקיימים, אז התוספת הזאת לעובד הזר שעובד בסיעוד לא תינתן.

שלי יחימוביץ': אתה מקבל את זה?

מיכאל אטלן: כן.

מיכאל אטלן: מדובר בשתי אוכלוסיות חלשות.

מיכאל אטלן: גם הקשיש שאין לו מוסד סיעודי זמין בארץ צריך פתרון.

שמה בניטה: לא פעם חשבתי להתאבד בגלל הנושא הזה של עובדים זרים.

שמה בניטה: אני נמצאת היום במשבר של החלפת עובדת.

שמה בניטה: בשבועיים האחרונים אני כל הזמן חושבת איך הכי קל להתאבד.

שמה בניטה: המדינה לא חושבת לרגע באיזו סיטואציה אנחנו נמצאים בלהחליף עובד.

שמה בניטה: כבר לא מדברים על כספים.

שמה בניטה: אין לך מה לתת אבל אתה צריך לתת.

שמה בניטה: מה אתה עושה בסוף כשהעובד הולך?

שמה בניטה: תכשיר מישהו אחר?

שמה בניטה: זה לא קל לחיות במדינה שלא נותנים לך כסף ואתה צריך להיות שפוט של עובד זר.

שמה בניטה: מי מוכן כאן שמישהו אחר ישלוט בחיים שלו?

שמה בניטה: אנחנו חסרי אונים ואין מי שיושיט לנו יד.

שמה בניטה: באה המדינה נגדנו.

שמה בניטה: אנחנו נלחמים על הזכויות שלנו, לא על משהו אחר.

שמה בניטה: אתה שואל את עצמך בשביל מה לחיות.

שמה בניטה: אני שואלת את עצמי 100 פעמים.

שמה בניטה: בשביל להלחם על זכויות לאחרים?

שמה בניטה: שאחרים יילחמו.

שמה בניטה: כמה שאתה רואה אותי חזקה, עדיף להתאבד במדינה שחושבת רק על הזר ולא חושבת על אחרים.

שמה בניטה: כשזה יקרה יגידו שיש כאן נכים שאפסו כוחותיהם.

שמה בניטה: אי אפשר להתיש אותנו.

שמה בניטה: אם המדינה רוצה להחזיק, שתחזיק מעסיקים ותשלם להם.

שמה בניטה: אנחנו חייבים פתרון.

שמה בניטה: אני לא אלך למוסד.

שמה בניטה: אני מוכנה למות בבית ולא להיכנס למוסד.

שמה בניטה: למה הציבור לא מבין את זה?

שמה בניטה: למה יש פה אנשים שרק מגינים עליהם?

שמה בניטה: אנחנו גם חלשים.

שמה בניטה: מה, אני יכולה להלחם איתם?

שמה בניטה: חוץ מהפה שלי אין לי עם מה להלחם.

שלי יחימוביץ': ברור לחלוטין שמדובר בשתי אוכלוסיות חלשות.

שלי יחימוביץ': ברור לחלוטין שהקצבה שהנכים מקבלים לצורך העסקת עובדים פשוט לא מספיקה.

שלי יחימוביץ': האוצר מתקמצן על הקצבאות האלו.

שלי יחימוביץ': הוא חושב שצריך לזרוק להם פירור ואיתו הם אמורים להסתדר.

שלי יחימוביץ': הדבר הזה שאנחנו מנסים להלחם בו בחוק ההסדרים ובאוצר כל פעם מחדש לא רלוונטי לדיון כאן.

שלי יחימוביץ': למרות שאני מגינה על זכויותיהם של עובדים זרים אני מעדיפה שלא יהיו כאן עובדים זרים.

שלי יחימוביץ': אני מעדיפה שעובדים ישראלים יקבלו שכר הגון ויהיה להם אינסנטיב לעבוד בעבודות האלו.

שלי יחימוביץ': בכל פעם שיש ניסיון להעלות בשני גרוש את השכר של העובדים העניים ביותר, כמו עובדי הניקיון והקופאיות, האוצר בא ומתנגד להסכמים הקיבוציים שהטיבו איתם בשני שקלים לשעה.

שלי יחימוביץ': יש כאן המון צביעות בטיפול.

שלי יחימוביץ': אנחנו נמצאים במצב שהוא לא אידיאלי.

שלי יחימוביץ': אנחנו במצב שאנחנו מייבאים עשרות אלפי אם לא מאות אלפי עובדים זרים כדי שיטפלו בקשישנו, בנכנו ובהורינו הזקנים.

שלי יחימוביץ': זאת סיטואציה שמלכתחילה היא לא בריאה.

שלי יחימוביץ': ברגע שהבאנו את האנשים האלה לכאן אנחנו לא יכולים להפוך אותם לעבדים ולאנשים נטולי זכויות.

שלי יחימוביץ': מלכתחילה הם נטולי זכויות.

שלי יחימוביץ': מלכתחילה מדובר באוכלוסיות חלשות שמתעמרים בהן, מנצלים אותן.

שלי יחימוביץ': הן גם קורבן להטרדות מיניות ואפילו לאונס.

שלי יחימוביץ': אני מדברת על מקרי קיצון, לא על הנורמה.

שלי יחימוביץ': אין ספק שזאת אוכלוסייה מוחלשת עם נגישות אפס לרשויות.

שלי יחימוביץ': הממונה על העובדים הזרים בא להכניס איזו שהיא אנושיות בסיסית.

שלי יחימוביץ': גם הארגונים יוכלו לתת את הכתובת ואת הטלפון של הממונה על העובדים הזרים כדי שיהיה לאנשים האלה מקום שהם יוכלו לפנות אליו.

שלי יחימוביץ': למשטרה הם פוחדים ללכת.

שלי יחימוביץ': תביעה לרשויות של עובד זר על כספו שהולן, על התעמרות או על כסף שמגיע לו ולא שולם לו היא תביעה נדירה מאוד.

שלי יחימוביץ': עובדים זרים לא הולכים בהמונם ותובעים.

שלי יחימוביץ': בדרך כלל הם נעשקים.

שלי יחימוביץ': המקרה הקיצון שבו הם באים ומתעמרים במעסיקיהם כמעט ולא קיים בפועל.

שלי יחימוביץ': צריך לחשוב על המאסה הגדולה של העובדים שאנחנו מביאים לכאן על מנת שיטפלו בזקננו ויבנו את ביתנו.

שלי יחימוביץ': אנחנו צריכים לדאוג להם למינימום של זכויות.

שלי יחימוביץ': אני רוצה להעיר לעניין חברות כוח אדם.

שלי יחימוביץ': היום אנחנו בעיצומה של חקיקה הפוכה.

שלי יחימוביץ': הקשישים הסיעודיים שנזקקים לשירותם של מטפלים מחויבים לעשות את זה דרך חברות כוח אדם.

שלי יחימוביץ': הם לא יכולים להעסיק ישירות את המטפל הסיעודי.

שלי יחימוביץ': המדינה כופה את השימוש בחברות כוח אדם.

שלי יחימוביץ': מה קורה כשיש חברת כוח אדם?

שלי יחימוביץ': יש את הדלתא של הרווח שהולכת לחברות.

שלי יחימוביץ': זה בא על חשבון העובדים הסיעודיים.

שלי יחימוביץ': גורם פרטי עושה הרבה מאוד כסף.

שלי יחימוביץ': אנחנו בשיתוף פעולה עם משרד הרווחה ועם הביטוח הלאומי בפיילוט שנמצא ב-5 ישובים לגבי מתן אפשרות למשפחה או לקשיש הסיעודי לבחור אם הוא רוצה להעסיק דרך חברת כוח אדם או ישירות.

דוד אזולאי: המעסיקים הסיעודיים לא יכולים לקבל היום את העובד ישירות, הם עושים את זה באמצעות חברת כוח אדם.

תומר רוזנר: ישראלים חייבים להעסיק דרך חברת כוח אדם.

שלי יחימוביץ': אתה ממש טועה.

שלי יחימוביץ': 470 משפחות שמשתתפות בפיילוט מעסיקות עובדים זרים.

דוד אזולאי: באמצעות חברת כוח אדם?

שלי יחימוביץ': בפיילוט הם העסיקו אותם ישירות.

דוד אזולאי: איך הם מקבלים אותם?

שלי יחימוביץ': הם קיבלו אותם מהחברה שקיבלה את העובדים.

שלי יחימוביץ': החל מהרגע הזה הם הפכו למעסיקים ישירים.

דוד אזולאי: כמה זמן הפיילוט הזה עובד?

שלי יחימוביץ': הפיילוט עובד כבר שנתיים.

שלי יחימוביץ': מדובר ב-470 משפחות.

שלי יחימוביץ': הפיילוט הסתיים בהצלחה מסחררת.

דנה דנוטה-רשף: זה לא מדויק.

שלי יחימוביץ': אני ניזונה ממה שראיתי, לא משמועות.

שלי יחימוביץ': מנכ"לית הביטוח הלאומי ישבה איתי ושטחה בפניי את תוצאות הניסוי.

שלי יחימוביץ': למרות שהניסוי הצליח אנחנו לא נחפזים לחוקק חוק של העסקה ישירה, אלא אומרים לתת לניסוי להימשך, להרחיב אותו לעוד כמה מקומות, להעמיק את הקשר, לראות אם המשפחה שורדת את הזמן הזה של העסקת העובד באופן ישיר.

דוד אזולאי: זה מוזיל את העסקה של העובד?

שלי יחימוביץ': זה לא קשור.

דוד אזולאי: עד היום היה לו את המתווך באמצע.

דוד אזולאי: זה צריך להוזיל את העסקה באופן משמעותי.

שלי יחימוביץ': כולם אמורים לצאת נשכרים מהפיילוט הזה.

שלי יחימוביץ': המדינה לוקחת לעצמה חזרה חלק מהדלתא של הרווח של חברת כוח האדם, אבל גם המשפחה מקבלת יותר כסף ממה שהיא קיבלה בעבר.

שלי יחימוביץ': לדעתי 3 הצדדים יוצאים נשכרים.

שלי יחימוביץ': כל מה שאנחנו עושים עכשיו זה להרחיב את הפיילוט.

שלי יחימוביץ': אני לא מצליחה להבין למה יש פחד מהממונה על העובדים הזרים, במיוחד כשמבהירים לנו שאם העובד פנה לערכאות משפטיות הוא לא יטופל על ידי הממונה על העובדים הזרים.

שלי יחימוביץ': מדובר באינסטנציה שהיא יותר רכה, שהיא לפני בתי המשפט.

שלי יחימוביץ': המעסיק במקרה כזה לא מחויב בעורך דין.

שלי יחימוביץ': זה בדיוק הפתרון לבעיות שהועלו כאן.

שלי יחימוביץ': אני לא מצליחה להבין את ההיגיון שמאחורי הדבר הזה.

שלי יחימוביץ': נוצר פה מנגנון שהוא אנושי, שהוא רך, שהוא לא מחייב מיד את הפנייה לערכאות.

שלי יחימוביץ': הוא טוב גם לעובדים הזרים וטוב גם למעסיקים.

שלי יחימוביץ': הרבה יותר הגיוני לבוא ולשבת עם הממונה על העובדים הזרים מאשר ללכת לבית משפט עם עורך דין.

שלי יחימוביץ': יש פה כשל לוגי.

שלי יחימוביץ': למרות ההתנגדות של שר הפנים אני חושבת שצריך לשבת ולדבר איתו.

שלי יחימוביץ': אני אקח על עצמי לדבר איתו על מנת להסביר לו שהעניין הזה הוא לטובת כל הצדדים.

דוד אזולאי: ההצעה הזאת נראתה לי בישיבה הקודמת ואימצתי אותה.

דוד אזולאי: המילה האחרונה עוד לא נאמרה בעניין הזה.

שושנה שטראוס: אני לא פוסלת הידברות.

שושנה שטראוס: המוסד של הממונה על זכויות עובדים הוא לא מוסד רך.

שושנה שטראוס: יש לו את הזכות להגיש תביעות, יש לו את הזכות לדרוש חומר, יש קנס למי שלא משתף פעולה, יש פנייה לעתירות מינהליות.

שושנה שטראוס: יכול להיות שבמסגרת הפשרה רוצים לצמצם את סמכויות הממונה מול המעסיקים הזרים.

שלי יחימוביץ': הוא לא יכול לפעול ברגע שהעובד פונה לערכאות.

שושנה שטראוס: כשהממונה סוגר את התיק העובד יכול לפנות לערכאות.

שלי יחימוביץ': אין במקביל.

שושנה שטראוס: הממונה יכול לפנות בשמו של העובד הזר לערכאות.

תומר רוזנר: הממונה ישמש פה מסננת.

תומר רוזנר: אם הוא יחשוב שיש עניין בתביעה הוא יגיש אותה.

דנה דנוטה-רשף: כמות התביעות היא אדירה.

דנה דנוטה-רשף: לפי הפרסומים של קו לעובד ב-2009 הסתיימו 400 תביעות נגד מעסיקי עובדים זרים בבית המשפט.

דנה דנוטה-רשף: 400 בשנה זה חמור.

שלי יחימוביץ': את יודעת כמה זה באחוזים?

דנה דנוטה-רשף: אולי אחוז.

דנה דנוטה-רשף: מאחורי כל תביעה כזאת עומדת משפחה במצוקה.

שלי יחימוביץ': מאחורי כל תביעה כזאת עומד עובד שלא שולמו לו זכויותיו.

דנה דנוטה-רשף: לא בהכרח.

דנה דנוטה-רשף: יש גם תביעה על 300 אלף שקל שנגמרת ב-3000 שקל.

דנה דנוטה-רשף: אחת הסיבות לכמות הגדולה הזאת של התביעות היא חוסר הבהירות של החוק.

דנה דנוטה-רשף: הקשיש לא מכיר את החוק.

דנה דנוטה-רשף: גם כשהוא שואל שאלה אין תשובה.

שלי יחימוביץ': את אומרת דברים נכונים.

שלי יחימוביץ': אני מסכימה איתך.

שלי יחימוביץ': חוסר הידע של הקשיש הוא קריטי.

שלי יחימוביץ': זה לא קשור לממונה על העובדים הזרים.

שלי יחימוביץ': תעבירי לנו הצעה ספציפית בעניין הספציפי שאת מעלה.

שלי יחימוביץ': זה לחלוטין לא קשור לדיון הזה של הממונה על העובדים הזרים והאם להחריג אותו מהטיפול במטפלים הסיעודיים.

שלי יחימוביץ': אי אפשר לדון פה בכל מצוקות העולם.

שלי יחימוביץ': זה דיון ספציפי על חוק ספציפי ועל החרגה ספציפית.

שלי יחימוביץ': יש עוד ועדות שישמחו לדון בדבר הזה.

יעקב כץ: את אומרת שזה רק אחוז.

יעקב כץ: לאותו עובד זה 100%.

יעקב כץ: יש נטייה ללכת על הרבה כי יש בזה משהו.

יעקב כץ: יש פה שתי אוכלוסיות חלשות.

יעקב כץ: יש תחושה שפותרים רק את הבעיה של אוכלוסייה אחת.

יעקב כץ: צריך לראות באותה הזדמנות איך פותרים את הבעיה של האוכלוסייה שמשתמשת בעובד הזר ונותנת לו פרנסה.

שלי יחימוביץ': בתוך החוק הזה?

יעקב כץ: כן.

יעקב כץ: כיוון שאנחנו המחוקקים יש בידינו את הכוח.

יעקב כץ: יש פה שר שמתנגד ואומר שהוא רוצה להחריג.

יעקב כץ: אולי בהזדמנות הזאת אפשר לדרוש פתרון גם לזקנים ולנכים.

שלי יחימוביץ': מיכאל אטלן, האם אתה רואה מקום לעסוק בחוק הזה גם באוכלוסיות המטופלות?

מיכאל אטלן: לא.

מיכאל אטלן: אלה תיקונים שאנחנו מכינים לחוק שעות עבודה ומנוחה, לתקנות לפי חוק הגנת השכר ולתקנות לפי חוק עובדים זרים.

מיכאל אטלן: זו לא האכסניה.

מיכאל אטלן: אנחנו עוד לא בשלים.

מיכאל אטלן: זה אומר לעכב את החוק הזה בצורה משמעותית.

מיכאל אטלן: אני עדיין טוען שברמה האנליטית זה לא רלוונטי.

שלי יחימוביץ': עזוב את עניין הבשלות.

מיכאל אטלן: זה לא בחוק הזה וגם לא בוועדה הזאת.

מיכאל אטלן: מדובר ביחסי עבודה מובהקים.

שושנה שטראוס: יש פה את העובדים הישראלים.

שושנה שטראוס: רובם הם מיעוטי השכלה.

שושנה שטראוס: הרבה מהם הם עולים חדשים שמתפרנסים לפי שעות בטיפול בקשישים.

שושנה שטראוס: ככל שיורידו את השכר של עובד זר ויהיה יותר קל או פחות יקר להעסיק עובד זר כך כל העובדים הישראלים ימצאו את עצמם בלי פרנסה.

שושנה שטראוס: אם אני יכולה ב-500 שקל על הסכום שאני מקבלת ביד מביטוח לאומי להעסיק עובד, למה שאני אקבל עובד ישראלי לפי שעות?

שושנה שטראוס: יש פה מכלול שיקולים.

שושנה שטראוס: שלי יחימוביץ לעניין הזה הממונה על עובדים זרים הוא רלוונטי, כי הממונה על העובדים הזרים ידאג לכך שהעובד הזר יקבל שכר נורמאלי כך שהשוק לא יפלוט החוצה את העובדים הישראלים.

שושנה שטראוס: יש עמימות מסוימת לגבי השכר שצריך לשלם לעובד הזר.

שושנה שטראוס: זה מקור הבעיה ומקור הדאגה של המעסיקים.

שושנה שטראוס: ברגע שהעמימות הזאת תיפתר תהיה שאלה כללית של הקושי בלהיות מעסיק.

שושנה שטראוס: כל משפחה תצטרך להחליט אם היא מעדיפה חברה שתהיה המעסיק או שהיא מעדיפה את התקורה ולקבל את הכספים באופן ישיר.

שושנה שטראוס: העמימות יוצרת את הבעייתיות הבסיסית.

מיכאל אטלן: יכול להיות שיש מקום להעלות בפני השר ישי שלגבי הממונה על עובדים זרים בתחום הסיעוד ייבנה הסדר שמוציא ממנו את הסמכויות הנושכות והופך אותו למגשר.

מיכאל אטלן: זה אפשר להציע לשר ישי.

דוד אזולאי: אם לא יהיו לו סמכויות הוא יהיה איזה שהוא כותל שאפשר יהיה לשפוך בפניו את הדברים, לא מעבר לכך.

מיכאל אטלן: לא הייתי מזלזל.

מיכאל אטלן: אי הוודאות מפריעה גם למעסיקים.

מיכאל אטלן: זה לא סתם כותל, אלא זאת כתובת על מנת לקבל תשובות.

מיכאל אטלן: כששואלים אותי היום מה הדין אני לא מסוגל להגיד.

יונתן דוידוביץ: האמירה של חברי אטלן היא אמירה נכונה ובמקום.

יונתן דוידוביץ: החוק הזה לא יכול לטפל באוכלוסיית המטופלים הסיעודיים.

יונתן דוידוביץ: זאת לא הכתובת הנכונה.

יונתן דוידוביץ: ההצעה שלנו היא להחריג את אוכלוסיית המעסיקים הסיעודיים מהגדרת המעסיק ולעשות פרק נפרד בחוק הזה שיעסוק בזכויות ובחובות של המטפלים הסיעודיים.

יונתן דוידוביץ: יש את המטופלים הסיעודיים שהם אוכלוסייה מאוד חלשה, מאוד פגיעה שנפגעת מכל התהליך.

יונתן דוידוביץ: בשנים האחרונות הכנסת דואגת ומחוקקת חוקים רבים רק כדי להגן על זכויות העובדים.

יונתן דוידוביץ: יש את הצד השני של המעסיקים.

יונתן דוידוביץ: זאת אוכלוסייה חלשה ופגיעה שנפגעת אין ספור פעמים.

יונתן דוידוביץ: אם אתם רוצים למנות ממונה על זכויות עובדים, תמנו במקביל גם ממונה על זכויות המעבידים.

יונתן דוידוביץ: יהיה איזה שהוא שוויון בחוק.

יונתן דוידוביץ: אם אתם רוצים להחריג את הגדרת המעסיק זה גם צריך לכלול את המטופלים הסיעודיים.

יונתן דוידוביץ: יש פה אנשים שקוראים פסקי דין.

יונתן דוידוביץ: בית המשפט העליון קבע בצורה נחרצת שבגלל מתכונת העסקת העובדים הזרים בסיעוד אי אפשר להחיל על העובדים האלה את חוקי המגן, אי אפשר להחיל עליהם את הכללים שחלים על עובדים בכל עבודה אחרת.

יונתן דוידוביץ: בית המשפט גם פנה אליכם כמחוקק על מנת לחוקק חוקים מיוחדים שיעסקו במתכונת העסקה הזאת.

יונתן דוידוביץ: כרגע לתקן את החוק באופן חלקי וליצור טלאי של ממונה על זכויות העובדים ולהתעלם מהצד השני, לדעתי זה עוול ואסור לכם לעשות את זה.

יונתן דוידוביץ: עדיף לחכות ולחוקק את החוק נכון.

ורד וייץ: השאלה של זכויות הנכים היא שאלה שהיא לא נשוא הצעת החוק הזאת.

ורד וייץ: הצעת החוק הזאת לא דנה בכך.

ורד וייץ: זה לא אומר שהאוכלוסייה הזאת איננה נזקקת לסיוע, שאין צורך בחקיקה או בתיקוני חקיקה לטובת האוכלוסייה הזאת.

ורד וייץ: הממונה על זכויות עובדים זרים על פי הצעת החוק הזאת זו לא יצירת זכות, זו לא הקניית איזו שהיא זכות נוספת מבחינת דיני העבודה או מבחינת הכסף שצריך לשלם לעובד הזר.

ורד וייץ: זאת יצירה של אינסטנציה שאליה ניתן להגיש תלונות על העסקה שנטען שהיא העסקה שלא כדין של העובד הזר.

ורד וייץ: האינסטנציה הזאת היא אינסטנציה שיש לה סמכויות של בדיקה של הדברים.

ורד וייץ: האינסטנציה הזאת תבדוק את הדברים משני הפנים.

ורד וייץ: אחת הסמכויות שניתנו לאותו ממונה זו הסמכות לדחות תלונה על הסף אם הוא סבר שהיא הוגשה בחוסר תום לב.

ורד וייץ: זאת סמכות שאנחנו הבענו לגביה הסתייגות, כי אמרנו שזה יכול לבוא לרועץ באותו יום אם עובד יחליט לפנות לבית הדין לעבודה.

ורד וייץ: כמי שמייצגת את העובדים אנחנו סבורים שיש פה דברים שהם לא פשוטים מבחינת העובד הזר.

ורד וייץ: אני סבורה שהאינסטנציה הזאת היא מקום טוב גם למעסיקים, היא מקום טוב לבירור.

ורד וייץ: אני חושבת שבכל הטענות - יהיו צודקות ככל שיהיו - זו לא האכסניה לטפל.

חני בן-ישראל: חרגנו ממסגרת הדיון.

חני בן-ישראל: אנחנו כבר לא ממש מדברים על ממונה, אנחנו מדברים על דברים אחרים.

חני בן-ישראל: מחוקק שאיכפת לו ובאמת איכפת לו מזכויות של מעסיקים סיעודיים יתכבד ויראה את זה בחוק ההסדרים.

חני בן-ישראל: זה מתבטא בגמלאות, בקצבאות הזקנה ובקצבאות הנכות.

חני בן-ישראל: אלה דברים שאנחנו חוזרים ואומרים אותם.

חני בן-ישראל: אמרנו את זה בבג"ץ.

חני בן-ישראל: שם הבעיה, לא בחקיקת העבודה של מדינת ישראל.

חני בן-ישראל: אני קוראת לכם לשקול באופן רחב מה המשמעות של הדברים האלה .

חני בן-ישראל: לקרוא להוציא קבוצה של עובדים ממשפט העבודה זה דבר שהוא מופרך לחלוטין.

חני בן-ישראל: מי שחושב שזה ישרת באיזו שהיא צורה את עניינו של מישהו במדינה – מעסיקים או עובדים – פשוט שוגה.

חני בן-ישראל: מחוקק שאיכפת לו יתכבד ויראה איפה זה קובע באמת, שזה הגמלאות.

חני בן-ישראל: שם הבעיה.

חני בן-ישראל: שם צריך להימצא הפתרון.

דוד אזולאי: מה איכפת לנו אם תוך כדי החקיקה תהיה הצעה לעשות גם ממונה לאותם מעסיקים סיעודיים?

חני בן-ישראל: אין לנו התנגדות.

חני בן-ישראל: אני לא רואה מה הוא יוכל לעשות.

דוד אזולאי: העניין הזה שווה בדיקה.

דוד אזולאי: אני אפנה את זה לממשלה.

דוד אזולאי: צריך למצוא את הדרך.

דוד אזולאי: אני חושב שבכך אנחנו יכולים להתקדם בחקיקה הזאת.

דוד אזולאי: זה יכול לתת מענה לאותם מעסיקים סיעודיים ולממשלה.

יעקב כץ: זה שייך לוועדה הזאת.

יעקב כץ: האיש שמגיע מהפיליפינים לא חלם שהוא יקבל משכורת של עובד רגיל.

יעקב כץ: את באה ואומרת שאנחנו חייבים מצידנו לנהוג כלפיו בצורה שבה אנחנו מתנהגים כלפי כל עובד ישראלי.

שלי יחימוביץ': הוא כן חלם שהוא יקבל משכורת של עובד רגיל.

שלי יחימוביץ': הוא הגיע למדינת ישראל בגלל שמשלמים בה שכר מינימום.

שלי יחימוביץ': הוא לא חשב שהוא יקבל פחות.

שלי יחימוביץ': אם הוא היה חושב שהוא יקבל פחות הוא היה נשאר בפיליפינים.

יעקב כץ: אם בסופו שלד דבר התוצאה תהיה שלא יהיו פה עובדים זרים, אהלן וסהלן.

שלי יחימוביץ': אגב, זה תלוי רק בנו.

שלי יחימוביץ': אם היינו משלמים שכר נורמאלי לעובדים הישראלים לא היו פה עובדים זרים.

יעקב כץ: אני בעד.

יעקב כץ: הם לא יתקבלו לעבודה אם משכורתם תהיה שווה לשכר של עובדים ישראלים.

יעקב כץ: לקבוצה שאת נראית כמסייעת את בסופו של דבר פוגעת.

שלי יחימוביץ': עניי עירך קודמים.

יעקב כץ: אני מצטרף לשלי בכל חקיקה של תאגיד, של נכה, של זקן על-מנת שנוכל להעסיק עובדים ישראליים, רק שלא יהיו פה עובדים זרים.

דוד אזולאי: הוועדה פונה לממשלה ומבקשת לבדוק את האפשרות שהממונה על זכויות העובדים הזרים יהיה גם הממונה על זכויות המעסיקים הסיעודיים.

דוד אזולאי: כאן אנחנו מבקשים שהוא יהיה עם סמכויות.

מיכאל אטלן: איזה סמכויות?

דוד אזולאי: אני לא יודע להגיד לך כרגע.

מיכאל אטלן: כשאתה שואל איזה סמכויות אפשר להפעיל פה אני לא יכול להשיב לך.

דוד אזולאי: תן לו מעמד של מגשר.

מיכאל אטלן: זה יקרה על ידי זה שלא נחריג את כל התפקיד של הממונה אלא רק את הסעיפים שמקנים זכות לדרוש מידע.

תומר רוזנר: למה לא את העניין של הזכות לדרוש מידע?

תומר רוזנר: מה זה קשור למעסיק?

דוד אזולאי: אם נלך על האפשרות שאותו ממונה יוכל להיות מגשר..

מיכאל אטלן: למגשר אין זכויות בחוק לדרוש מידע.

יעקב כץ: זה מאוד מוצא חן בעיני.

דוד אזולאי: אני מציע שמיכאל יכין שיעורי בית יחד עם כל משרדי הממשלה.

מיכאל אטלן: שהוועדה תציע נוסח.

דוד אזולאי: הוועדה תוציא מכתב מסודר.

דוד אזולאי: אני אבקש מהיועצים המשפטיים לשבת ולמצוא נוסחה מתאימה.

ורד וייץ: אני מבקשת שבסעיף 1כב1(ב) יתווספו המילים "עם ארגוני העובדים והמעבידים".

ורד וייץ: כרגע נמצאת חובת התייעצות עם ארגוני זכויות שעוסקים בדבר, אבל ארגוני העובדים והעובדים הם השותפים הטבעיים והעיקריים והנכונים ביחסי עבודה.

ורד וייץ: ההסתדרות חתומה על הסכמים קיבוציים שמסדירים זכויות של עובדים זרים.

תומר רוזנר: אדוני היושב-ראש, הנושא הזה עלה בישיבה הקודמת.

תומר רוזנר: הסעיף הזה הועלה על ידי נציגת ההסתדרות.

תומר רוזנר: הסעיף נדון ובעקבות ההצעה של היועץ המשפטי של משרד התעשייה והמסחר נציגת ההסתדרות חזרה בה מההצעה.

תומר רוזנר: ההצעה כפי שהממשלה הגישה אותה מכסה את נושא ארגוני העובדים והמעבידים כי היא מדברת על ארגונים ציבוריים.

תומר רוזנר: יש להניח שהארגונים הציבוריים שנוגעים בדבר הם גם ארגוני עובדים ומעבידים.

תומר רוזנר: אני חושב שאין מקום לפתוח את העניין הזה פעם נוספת.

ורד וייץ: השיתוף בהתייעצות של ארגוני עובדים ומעבידים קיים בכל החקיקה הרלוונטית.

ורד וייץ: הגופים הטבעיים שהם השותפים ביחסי עבודה לא נכללים כאן.

ורד וייץ: אין שום סיבה שלא תהיה חובת היוועצות איתנו.

מיכאל אטלן: אני רואה אתכם כנכנסים לתוך גופים ציבוריים ולארגוני זכויות עובדים, לכן לדעתי זה מיותר.

מיכאל אטלן: לא איכפת לי אם יהיה כתוב בסוף הסעיף את המילים "לרבות ארגוני עובדים שעוסקים בזכויות עובדים זרים".

ורד וייץ: אם אין לממשלה התנגדות, למה לא להסכים לכך?

דוד אזולאי: תגישי את הנושאים האלה בכתב.

ורד וייץ: אני מבקשת שלגבי תלונה שמתייחסת למקום עבודה שחל בו הסכם קיבוצי או לגבי עובד שחבר בארגון עובדים תהיה חובת פנייה לארגון העובדים במסגרת פעולות הבירור של הממונה.

ורד וייץ: לארגון העובדים יש מנגנון של יישוב חילוקי דעות ומנגנון של בירור הדברים שיכול לסייע ולפתור את הסוגיה.

שלי יחימוביץ': מה, את רוצה שהממונה יפנה?

ורד וייץ: חלק מהסמכויות של הממונה זה להפנות את העניין לבירור לגוף שפועל על פי דין.

שלי יחימוביץ': את רוצה שאוטומטית הוא יפנה?

ורד וייץ: כן.

ורד וייץ: זאת בקשה משותפת לנו ולמעסיקים.

ורד וייץ: יש לנו את המנגנונים כדי לברר מחלוקות וליישב מחלוקות.

דוד אזולאי: מה יעשה הממונה?

דוד אזולאי: לממונה יש את הסמכויות לטפל, לא צריך שהוא יפנה.

ורד וייץ: הוא יביא את דבר קיום התלונה לארגון העובדים.

ורד וייץ: ארגון העובדים יכול לקחת על עצמו לטפל בזה.

יצחק גורביץ: אנחנו עכשיו שותפים לחתימת הסכם קיבוצי חדש עם ההסתדרות.

יצחק גורביץ: זאת הייתה אותה סוגייה שהעליתי בפני הוועדה לפני כמה ישיבות.

יצחק גורביץ: כל בעיה בנושא הזה צריכה לבוא לדיון קודם בין ארגוני העובדים למעסיקים.

יצחק גורביץ: אני מבחינת מעסיק לא הייתי רוצה להתחיל להסתכל בסביבה מי עוד מתעסק בתוך אותו הסכם קיבוצי.

יצחק גורביץ: זאת הסיבה שאנחנו תומכים בדעה שהביעה פה נציגת ההסתדרות.

יצחק גורביץ: אנחנו חושבים שזה המנגנון הכי יעיל.

יצחק גורביץ: אם יימצא שיש בעיה במנגנון הזה יש בתי דין.

טלי ארפי: אנחנו לא מסכימים לתיקון שמבוקש פה.

טלי ארפי: כל הרעיון הוא לתת את הסמכות לממונה.

טלי ארפי: אני לא מבינה למה הממונה צריך לעצור את הטיפול בתלונה בגלל שיש הסכם קיבוצי.

טלי ארפי: הסמכות היא בידי הממונה.

טלי ארפי: הממונה רשאי לברר את התלונה כפי שהוא רואה לנכון.

טלי ארפי: אני לא רואה למה צריך לקבוע את האוטומטיות הזאת.

תומר רוזנר: כמובן שהבחירה בידי העובד.

תומר רוזנר: עובד שרוצה לפנות באמצעות ארגון עובדים יוכל לעשות זאת, עובד שרוצה לפנות לממונה יוכל לעשות זאת ועובד שרוצה לפנות לבית הדין יוכל לעשות זאת.

יצחק גורביץ: הבקשה היא שהממונה יעביר את הטיפול לדיון בין המעסיק לעובד.

דוד אזולאי: אמר לך היועץ המשפטי שלעובד יש את הזכות לפנות לאן שהוא רוצה.

דוד אזולאי: יש בפניו את כל האופציות.

גלעד קרן: הוספת סעיף 2ג.

גלעד קרן: 18א.

גלעד קרן: אחרי סעיף 2ב לחוק העיקרי יבוא: "אי קיום הוראת הממונה על זכויות עובדים זרים 2ג.

גלעד קרן: מי שאינו ממלא אחר הוראה לפי סעיף 1כד(א), דינו – קנס כאמור בסעיף 61(א)(3) לחוק העונשין, התשל"ז-1977 (להלן חוק העונשין), וקנס נוסף, בשיעור של 5% מהקנס כאמור, לכל יום שבו נמשכת העבירה מעבר לפרק הזמן שנקבע בהוראה.

תומר רוזנר: זאת הוראה משלימה שקיימת בפרק שדן בממונה על זכויות עובדים זרים.

תומר רוזנר: הכוונה בהצעה היא שמעסיק שלא יקיים את ההוראה הזאת ולא ימסור את המידע שהממונה מבקש ממנו יהיה אשם בעבירה פלילית.

גלעד קרן: 19.

גלעד קרן: תיקון סעיף 3א בסעיף 3א(ב) לחוק העיקרי, ברישה, במקום "ושר העבודה והרווחה" יבוא "ושר הפנים".

גלעד קרן: 20.

גלעד קרן: הוספת סעיף5ב אחרי סעיף 5א לחוק העיקרי יבוא: 5ב.

גלעד קרן: הסמכת מפקחים (א) השר ושר הפנים רשאים להסמיך מפקחים, כל שר מבין עובדי משרדו, לשם פיקוח על ביצוע ההוראות לפי חוק זה.

גלעד קרן: (ב) לא יוסמך מקפח לפי סעיף זה אלא אם כן מתקיימים בו כל אלה: (1) משטרת ישראל הודיעה, בתוך שלושה חודשים ממועד פנייתו של השר או של שר הפנים אליה, לפי העניין, כי היא אינה מתנגדת להסמכתו מטעמים של ביטחון הציבור, לרבות בשל עברו הפלילי; (2) הוא קיבל הכשרה מתאימה בתחום הסמכויות שיהיו נתונות לו לפי חוק זה, י שהורו השר או שר הפנים, לפי העניין, בהסכמת השר לביטחון הפנים; (3) הוא עומד בתנאי כשירות נוספים, ככל שהורו השר או שר הפנים, לפי העניין, בהסכמת השר לביטחון הפנים.

גלעד קרן: 21.

גלעד קרן: תיקון סעיף 6 בסעיף זה לחוק העיקרי – (1) בסעיף קטן (א) ברישה, במקום "רשאי עובד משרד העבודה והרווחה שהשר הסמיכו לכך בכתב" יבוא "רשאי מפקח שהוסמך לפי סעיף 5ב"; (ב) בפסקה (1), אחרי "או בעבורו" יבוא ממעסיק בפועל או ממתווך כח אדם"; (2) בסעיף קטן (ב) במקום הרישה יבוא "היה למפקח חשד לביצוע עבירה שבתחום פיקוחו, רשאי הוא – "; (3) אחרי סעיף קטן (ה) יבוא: "(ו) מפקח לא יעשה שימוש בסמכויות הנתונות לו לפי חוק זה, אלא בעת מילוי תפקידו ובהתקיים שניים אלה: (1) הוא עונד באופן גלוי תג המזהה אותו ואת תפקידו, והוא לובש מדי מפקח, בצבע ובצורה שהורו לעניין זה השר ושר הפנים, ובלבד שהמדים כאמור אינם עלולים להטעות כנחזים למדי משטרה; (2) יש בידו תעודת מפקח החתומה בידי השר או שר הפנים, המעידה על תפקידו ועל סמכויותיו, שאותה יציג על פי דרישה.

גלעד קרן: (ז) בסעיף זה "עבירה שבתחום פיקוחו", של מפקח – (1) לגבי מפקח שהסמיך השר – עבירה מהעבירות המפורטות להלן: (א) עבירות לפי סעיפים 2(ב)(2), (3), (4), (5), (7), (8), (9), 2ג, 4(ג) ו-5א; (ב) עבירה לפי סעיף 2(ג), למעט לגבי העניינים האמורים בסעיף 1ב; (ג) עבירה לפי סעיף 5, לגבי העבירות המנויות בפסקאות משנה (א) ו-(ב); (2) לגבי מפקח שהסמיך שר הפנים – עבירה מהעבירות המפורטות להלן: (א) עבירות לפי סעיפים 2(א), 2(ב)(1), (5), (6) ו-(8), 2א, 2ב, 3, 3א(ג) ו-4; (ב) עבירות לפי סעיף 2(ב9(3) ו-(4), למעט לעניין ניכוי משכר; (ג) עבירות לפי סעיף 2(ג), לגבי העניינים האמורים בסעיפים 1ב, 1ד, ו-1ה, למעט לעניין ניכוי משכר; (ד) עבירה לפי סעיף 5, לגבי העבירות המנויות בפסקאות משנה (א) עד (ג).

גלעד קרן: "

דוד אזולאי: מי אמור לתת את ההכשרה?

תומר רוזנר: הנושא הוא הסמכת המפקחים כך שכל שר יוכל להסמיך פקחים לטיפול בתחומים שבתחום סמכויותיו.

תומר רוזנר: נקבעו פה ההוראות המקובלות בחקיקה בשנים האחרונות לגבי אופן ההכשרה.

תומר רוזנר: ההכשרה נעשית על ידי המשרד הרלוונטי.

תומר רוזנר: תוכנית ההכשרה נקבעת בהסכמת המשרד לביטחון הפנים ומועברת על ידי הגורם הרלוונטי באותו משרד או גורם אחר שהמשרד בוחר לעשות את ההכשרה באמצעותו.

תומר רוזנר: חידוש נוסף שיש פה זה חובת לבישת המדים שלא הייתה קיימת עד היום בצורה מפורשת בחוק.

תומר רוזנר: אותו פקח שמדובר בו יצטרך לפעול כשהוא לובש מדים.

תומר רוזנר: החידוש השלישי הוא חידוש תקדימי בחקיקה של יצירת רשימה מאוד מורכבת ומפורטת של סמכויות שיוצרת מצב שבו לפקחים של משרד הפנים ומשרד התמ"ת יש סמכויות ייחודיות ויש סמכויות מקבילות.

תומר רוזנר: הפיצול הזה בסמכויות או יצירת הסמכויות בצורה כזאת שחלק הן ייחודיות למשרד הפנים וחלק ייחודיות למשרד התמ"ת יוצר חוסר בהירות וסיבוך משפטי מאוד לא רצוי.

תומר רוזנר: המלצתנו הייתה שלכל הפקחים יהיו סמכויות מקבילות כדי שלא ייווצר מצב שאותו פקח יצטרך ללכת עם ליווי משפטי צמוד כדי שיסבירו לו מה מותר לו לעשות.

תומר רוזנר: קשה מאוד להבין את חלוקת הסמכויות.

דוד אזולאי: לפי החוק יכולים להיות שני סוגי פקחים: פקחים של התמ"ת שילכו עם מדים כחולים ופקחים של משרד הפנים שילכו עם מדים לבנים.

תומר רוזנר: זאת ההצעה.

מיכאל אטלן: האבחנה מאוד ברורה.

מיכאל אטלן: יש איסור העסקה שלא כדין, שזה משרד הפנים יעשה עם המפקחים שלו.

מיכאל אטלן: בכל היתר יעסקו המפקחים שלנו.

מיכאל אטלן: ברוב המקרים זה לא אותם מסמכים.

מיכאל אטלן: על זה יש שני חריגים של סמכויות מקבילות בתחום של המגורים ובתחום של הביטוח הרפואי.

דוד אזולאי: מי יפקח על המגורים והביטוח הרפואי?

מיכאל אטלן: ברגע שיש סמכות מקבילה זה אומר שיש סמכות לשני המשרדים.

מיכאל אטלן: זה אומר שבנהלים פנימיים יצטרכו לעשות חלוקת עבודה.

מיכאל אטלן: הסיטואציה הזאת הייתה אצלנו במשרד.

מיכאל אטלן: כיוון שרשות ההגירה יותר ממוקדת סביב לחפש את העובדים הלא חוקיים, סביר להניח שהם יותר יעסקו במגורים הולמים כשהם יגיעו למקומות בהם הם יגלו עובדים לא חוקיים.

מיכאל אטלן: אנחנו עוסקים בתלונות מול הממונה והסדרת הזכויות.

מיכאל אטלן: החלוקה הזאת תיעשה כנגזרת של תכניות העבודה.

מיכאל אטלן: תכניות העבודה שלנו ושל משרד הפנים יהיו שונות, כי המטרות של משרד הפנים זה להראות ירידה במספר הלא חוקיים בארץ, המטרות שלנו זה להתמודד עם תלונות.

מיכאל אטלן: מכיוון שתוכניות העבודה והמודיעין הם שונים המפקחים ילכו למקומות שונים.

מיכאל אטלן: אם יהיו שני מפקחים שיגיעו לאותה דלת תהיה הידברות בין המשרדים.

מיכאל אטלן: המשטרה ומשרד התמ"ת במשך שנים רבות עובדים יחד על חקירות תאונות עבודה.

מיכאל אטלן: אני חושב שזה לא כצעקתה ואפשר לחיות עם זה.

יצחק אהרונוביץ': אני רוצה להתייחס לסעיף 5ב להצעה, שזה הסעיף שדן בהסמכת מפקחים.

יצחק אהרונוביץ': הדרישה שמוטלת על המשטרה בסעיף הזה היא לאשר אותה מטעמים של ביטחון לציבור.

יצחק אהרונוביץ': ההערה שלך שיהיו כמה סוגים של מפקחים עם כל מיניי סוגים של מדים מתקשרת לשורה ארוכה של הצעות חוק שנותנות סמכויות אכיפה ופיקוח לעוד מפקחים של משרדי ממשלה שונים.

יצחק אהרונוביץ': במקרה הספציפי של החוק הזה אין כאן סמכויות חדשות שמוקנות למפקחים.

יצחק אהרונוביץ': כל אותן הצעות החוק מטילות דרישה על המשטרה למתן חוות דעת בנוגע לאותו מפקח.

יצחק אהרונוביץ': אנחנו לא מדברים רק על אישור, אנחנו לא מדברים רק על בדיקה של רישום פלילי, אלא בשל הסמכויות שהן נרחבות למדיי המשטרה נדרשת לבדיקה ממושכת של אותו בן אדם.

יצחק אהרונוביץ': כל אותן הצעות החוק לא לוקחות בחשבון את העובדה שהמשטרה לא קיבלה שום תוספת תקציב לביצוע אותן בדיקות.

יצחק אהרונוביץ': זה משהו שאנחנו מבקשים להדגיש כבר בשלב הזה.

דוד אזולאי: מי נותן את ההכשרה?

יצחק אהרונוביץ': המשרד הספציפי הוא זה שמעביר את ההכשרה.

יצחק אהרונוביץ': המשטרה בודקת את ההתאמה בין תוכנית ההכשרה לסמכויות שאותו מפקח מקבל.

תומר רוזנר: מה את מבקשת לשנות בהצעה?

יצחק אהרונוביץ': אין הערות לגוף הנוסח עצמו.

טלי ארפי: ההצעה הזאת היא הצעת חוק ממשלתית.

טלי ארפי: ההצעה הזאת עברה בוועדת שרים לענייני חקיקה.

טלי ארפי: כל השרים היו מעורבים.

טלי ארפי: זאת הצעת חוק שמוגשת על ידי הממשלה.

טלי ארפי: אם יש השגות הדרך היא לא דרך הוועדה.

טלי ארפי: אנחנו לא רואים לנכון לשנות את הנוסח.

שושנה שטראוס: הסעיף הזה דן בסמכויות חקירה פלילית.

שושנה שטראוס: ככל שרשות ההגירה תטפל באופן מינהלי בבדיקת קיום תנאי ההיתרים, המפקחים יוכלו לבדוק את תנאי ההיתרים בלי סמכויות החקירה והכניסה שיש כאן.

שושנה שטראוס: הנושא של לבישת מדים אין בו כדי למנוע ביקורות חשאיות.

שושנה שטראוס: כשהולכים לאיזה שהוא מקום כדי לבדוק אם יש הפרה מבלי להיכנס לחצרים ומבלי להפעיל סמכויות אין צורך בלבישת המדים.

דוד אזולאי: כדאי לעמוד על זה שיהיה לו תג זיהוי ולא יסתפק בהצגת התעודה.

שושנה שטראוס: תג זיהוי ומדים כאשר הוא מפעיל את סמכויות החקירה הפליליות.

שושנה שטראוס: ביקשנו הוראת מעבר כך שהתנאים בקשר לאישור מיוחד של המשטרה לגבי המפקח ייכנסו לתוקף רק 6 חודשים מיום תחילת החוק.

שושנה שטראוס: יכול להיות שלאור מה שהמשטרה אומרת פה צריך לתת תקופה יותר ארוכה לכניסה לתוקף, כי ברגע שזה ייכנס לתוקף ולא יהיה אישור משטרה לכל פקח ופקח הדבר ימנע הפעלת סמכויות של אותו פקח.

טלי ארפי: אנחנו לא רואים לנכון לסטות מהנוסח של הצעת החוק.

דוד אזולאי: אני מציע שמשרד התמ"ת ומשרד הפנים יעשו התאמה לגבי ההכשרה של המפקחים.

דוד אזולאי: לי לא נראה שצריך מדים.

דוד אזולאי: צריך ללכת עם תג זיהוי ותעודה מזהה.

דוד אזולאי: מדים זה מיותר.

דוד אזולאי: בוועדה הזאת היו דיונים על כך שלפקחים של רשויות מקומיות יש מדים זהים למדי משטרת ישראל.

גלעד קרן: החלפת סעיף 6א 22.

גלעד קרן: במקום סעיף 6א לחוק העיקרי, יבוא: "ניידות עובדים זרים 6א(א) שר הפנים, לאחר התייעצות עם השר, רשאי לקבוע הוראות, תנאים וסייגים בדבר מעבר של עובד זר בין מעבידים, לרבות הוראות בדבר התחשבנות בין מעבידים בשל אגרה ששולמה לפי סעיף 1י.

גלעד קרן: (ב) השר, בהסכמת שר הפנים, רשאי לקבוע הוראות, תנאים וסייגים בדבר התחשבנות בשל סכומים שהופקדו בקרן או בחשבון הבנק לפי הוראות סעיף 1יא, במקרה של מעבר של עובד זר בין מעבידים כאמור בסעיף קטן (א).

גלעד קרן: (ג) תקנות לפי סעיף קטן (א) לעניין התחשבנות בין מעבידים בשל אגרה ששולמה לפי סעיף 1י, ותקנות לפי סעיף קטן (ב), טעונות הסכמת שר האוצר.

גלעד קרן: "

תומר רוזנר: עד היום הממשלה לא מקיימת את החלטת בית המשפט העליון בנושא ביטול הסדר הקבילה של העובדים הזרים.

יונתן דוידוביץ: זה ממש לא נכון.

יונתן דוידוביץ: יש עתירה חדשה תלויה ועומדת.

יונתן דוידוביץ: המדינה לא מאמצת את ביטול הסדרי הקבילה של בג"ץ.

יונתן דוידוביץ: בית המשפט נתן החלטה סופית.

יונתן דוידוביץ: יש כרגע את העתירה שלנו שהיא תלויה ועומדת.

חני בן-ישראל: הסעיף הזה מועתק מתוך חוק עובדים זרים בשינוי קל שנוגע להתייעצות.

חני בן-ישראל: בית המשפט העליון קבע פה אחד שההסדר הזה הוא הסדר לא חוקתי, שדינו לעבור מן העולם, שהוא פוגע פגיעה בלתי מדתית באוטונומיה ובחירות של העובדים הזרים, ושהמדינה צריכה לתת הסדרי העסקה חדשים תחתיו.

חני בן-ישראל: התנהלו הליכים לפי פקודת ביזיון בית משפט כתוצאה מהמחדל של המדינה לקיים את פסק הדין.

חני בן-ישראל: יש החלטות בהליכים האלה.

חני בן-ישראל: בהחלטה האחרונה שניתנה נזכרו הניסיונות שנעשו ליישם את הסדרי העסקה החדשים, תוך שנשמרה זכותם של הארגונים העותרים לשוב ולפנות לבית משפט בקשר ליישום של אותם הסדרים חדשים.

חני בן-ישראל: להוראה הזאת כפי שמנוסחת כיום במצב הנורמטיבי הנוכחי, שהוא מצב נורמטיבי שונה מהמצב ששרר שנחקק חוק עובדים זרים, אין מקום.

חני בן-ישראל: היכולת לסיים את המעבר של עובד זר בין מעבידים זה משהו שנפסל על ידי בית המשפט העליון, לכן כחלק מהתיקון שמוצע במסגרת החקיקה הזאת צריך לחשוב אם הנוסח הזה הולם את המצב הנורמטיבי ששורר היום ככל שהוא מתייחס ליכולת של עובדים זרים לעבור בין מעסיקים.

שושנה שטראוס: מכוח הסעיף הזה הותקנו תקנות אשר קבעו שבענף הבניין עובדים זרים רשאים לעבור פעם ברבעון וגם במהלך רבעון באישור הממונה על זכויות עובדים זרים.

שושנה שטראוס: בית המשפט לא פסל את ההסדר הזה.

שושנה שטראוס: מה שהמדינה הצהירה לבג"ץ זה שהיא פעלה בכל ענף כדי לאפשר לעובדים לעבור בין מעסיקים.

שושנה שטראוס: בג"ץ קיבל את העמדה של המדינה.

ורד וייץ: למה המילה "תקנות" הוחלפה במילה "הוראות"?

תומר רוזנר: אין משמעות מהותית בשינוי.

תומר רוזנר: השינוי הוא שינוי ניסוחי שהציעה נסחית החוק במשרד המשפטים.

תומר רוזנר: הוא לא משנה את המהות.

חני בן-ישראל: בית המשפט העליון לא התייחס להסדר שחל בענף הבניין, אבל הוא בהחלט העיר וביטא את חוסר הנחת שלו מההסדר הזה.

חני בן-ישראל: הוא ציין את המגבלה הרבעונית כמשהו מאוד בעייתי.

חני בן-ישראל: דבר נוסף שבית המשפט העליון ציין בפסק הדין זה את חוסר הנחת שלו מהעובדה שעניינים שמשליכים על זכויות יסוד לא מוסדרים בחקיקה אלא בנהלים של משרד הפנים.

חני בן-ישראל: אני חושבת שצרך לחשוב אם באמת מתאים להסדיר דבר כזה בתקנות ולא בחקיקה ראשית.

שי סומך: אני מצטרף לדברים של שושנה.

שי סומך: בית המשפט דן בתקנות לפי הסעיף הזה ולא פסל אותן.

שי סומך: השינוי של הסעיף יכול לפגום באותן תקנות שלא נפסלו על ידי בית משפט.

חני בן-ישראל: בית המשפט העליון לא הזכיר את התקנות שהותקנו.

חני בן-ישראל: הוא אמר שהוא לא דן במה שקורה בענף הבנייה משום שצריך לתת לזה לצלוח את מבחן השטח.

חני בן-ישראל: הוא אמר שהוא חושב שיש בעייתיות בעניין המעבר הרבעוני.

חני בן-ישראל: להגיד שהוא אישר את זה זאת אמירה לא נכונה.

חני בן-ישראל: לא הייתה התייחסות.

שי סומך: הוא במפורש לא פסל.

חני בן-ישראל: העתירה המקורית הוגשה נגד ההסדרים שעמדו בתוקף באותה שעה.

חני בן-ישראל: לא היו על הפרק התקנות בענף הבניין.

חני בן-ישראל: לא יכולה להיות מחלוקת שהמצב הנורמטיבי השתנה באופן דרמטי משנת 2006 לאחר שבית המשפט העליון הבהיר בצורה שאינה משתמעת לשתי פנים שהסדר קבילה זה מעין עבדות בגרסה מודרנית.

חני בן-ישראל: יש מקום שהוועדה תיתן את דעתה לשינוי הנורמטיבי הזה.

שי סומך: המשמעות של שינוי הסעיף הוא ביטול אותן תקנות.

שי סומך: זה נושא חדש.

שי סומך: אלו תקנות שלא נפסלו על ידי בית המשפט.

חני בן-ישראל: לא התבקשה פסילתן של אותן תקנות.

שי סומך: מה שצריך לעשות זה להביא קטע מפסק הדין ולהקריא אותו.

שי סומך: אני לא זוכר מילה במילה.

תומר רוזנר: האם אין מקום להוסיף בהקשר של הסעיף הזה הוראות שמבהירות שהתקנות האלו צריכות להיות לתכלית ראויה ובמידה שאינה עולה על הנדרש?

תומר רוזנר: האם אין מקום להוסיף פה פיקוח פרלמנטרי על תקנות מהסוג הזה שמגבילות את ניידותם של העובדים?

תומר רוזנר: אלו השאלות שצריך להתייחס אליהן בעקבות הנושא של ביטול הסדר הקבילה וההערות הקשות שבית המשפט העיר בעניין הזה.

שי סומך: אני מציע שבנושא הזה נדחה את הדיון.

שי סומך: זה נושא שהועלה כרגע לראשונה.

שי סומך: זה נושא חשוב שצריך לבחון אותו.

שי סומך: הוא מצריך עבודה יותר יסודית.

דוד אזולאי: אתה מדבר על סעיף 6א(א)?

שי סומך: 6א(א).

תומר רוזנר: מה ההצעה שלכם הקונקרטית לתיקון הסעיף?

חני בן-ישראל: אנחנו חושבים שאין לו מקום.

טלי ארפי: אנחנו סבורים שצריך להותיר את סעיף 6א(א) על כנו.

טלי ארפי: הסעיף לא נפסל בבית המשפט העליון.

טלי ארפי: לא נאמר שהתקנות נוגדות את חוק יסוד כבוד האדם וחירותו.

טלי ארפי: אנחנו לא רואים לנכון לשנות את הסעיף.

יונתן דוידוביץ: ישנה עתירה תלויה ועומדת בבית המשפט העליון שאמורה להיות נדונה ב-1 במארס.

יונתן דוידוביץ: העתירה דנה בהרחבה בסוגייה.

יונתן דוידוביץ: הייתי מציע לוועדה להמתין.

דוד אזולאי: אני לא רוצה להמתין.

דוד אזולאי: אני מקבל את ההצעה של נציג משרד המשפטים שהנושא הזה ייבדק עד הישיבה הבאה.

יונתן דוידוביץ: הייתי מבקש מאדוני שינחה את משרד המשפטים להיות עם אוזן קשבת להחלטת בית המשפט העליון ב-1 במארס.

דוד אזולאי: אנחנו רוצים לסיים את החקיקה.

דוד אזולאי: אני לא אחכה עד להחלטה של בג"ץ בעניין הזה.

יונתן דוידוביץ: מלכתחילה הסעיף הזה תוקן והוכנס בעקבות אותה החלטה של בית המשפט העליון.

יונתן דוידוביץ: אנחנו לא מבקשים שתחכה עד סוף הזמן, אלא רק עוד חודש וחצי.

דוד אזולאי: אני מציע שנציג משרד המשפטים יבדוק את הנושא הזה לישיבה הבאה.

גלעד קרן: 23.

גלעד קרן: תיקון סעיף 6ג בסעיף 6ג לחוק העיקרי, במקום סעיף קטן (ב) יבוא: "(ב) השר, בהסכמת שר הפנים ובאישור הוועדה, רשאי לקבוע הוראות בדבר אי תחולת סעיפים 1ג,1ד,1ה,1ו,1ז1,1יא(א) ו6ב לעניין הסעיפים האמורים, כולם או חלקם, על עובד זר המוסק בעבודה, במקצוע או בענף שקבע, דרך כל או לסוגים, למקרה מסוים, בתנאים שקבע או שהורה, לפי העניין; הוראות כאמור לעניין אי-תחולת סעיף 1יא(א), ייקבעו בהסכמת שר האוצר.

גלעד קרן: (ג) שר הפנים, באישור הוועדה, רשאי לקבוע הוראות בדבר אי-תחולת סעיפים 1ב, 1ז2 , 1ט, 1י, 1י1 ו-1יא(ב) עד (ז), ו-6ב לעניין הסעיפים האמורים, כולם או חלקם, על עובד זר המועסק בעבודה, במקצוע או בענף שקבע, דרך כלל או לסוגים, למקרה מסוים, בתנאים שקבע או שהורה, לפי העניין; הוראות כאמור לעניין אי-תחולת סעיפםי 1י,1י1 ו-1יא(ב) עד (ז), ייקבעו בהסכמת שר האוצר.

גלעד קרן: " 23א.

גלעד קרן: הוספת סעיף 6ד אחרי סעיף 6ג לחוק העיקרי יבוא: "דין המדינה 6ד.

גלעד קרן: לעניין חוק זה דין המדינה כמעביד או כמעסיק בפועל כדין כל מעביד או מעסיק בפועל אחר".

גלעד קרן: 24.

גלעד קרן: החלפת סעיף 8 במקום סעיף 8 לחוק העיקרי יבוא: "ביצוע 8.(א) השר הממונה על ביצוע חוק זה, למעט העניינים המנויים בסעיף קטן (ב).

גלעד קרן: (ב) שר הפנים ממונה על ביצוע סעיפים 1ב, 1ז2 , 1ט, 1י, 1י1, 1יא(ב) עד (ז), 3א, 6א, ופרים ד'1 ו-ד'2.

טלי ארפי: יש את סעיף 6ד ואת הסעיף של הממונה.

טלי ארפי: איך זה מתיישב אחד עם השני?

תומר רוזנר: הוועדה קיבלה החלטה שהסעיף של הממונה לא יישאר כמות שהוא.

תומר רוזנר: בעניין הזה נציגי הממשלה שהיו בדיון הקודם הבטיחו לבוא עם תשובה יותר מגובשת.

טלי ארפי: אנחנו מבקשים לבטל את ההחרגה הזאת, זאת אומרת שהסמכויות של הממונה לא יוחלו על המדינה.

טלי ארפי: הדבר היחיד שאנחנו מוכנים להתפשר לגביו זה העניין של רשויות מקומיות.

תומר רוזנר: תנמקי.

טלי ארפי: הממונה לזכויות עובדים זרים יושב במשרד התמ"ת.

טלי ארפי: המדינה לא מעסיקה עובדים זרים.

תומר רוזנר: זה לא נכון.

טלי ארפי: אני אשמח לדעת איפה המדינה מעסיקה עובדים זרים.

תומר רוזנר: במינהל האזרחי.

מיכאל אטלן: זו לא המדינה.

שי סומך: עובדים פלסטינאים שמועסקים ביהודה ושומרון הם לא עובדים זרים.

תומר רוזנר: הם לא מועסקים רק ביהודה ושומרון.

מיכאל אטלן: המינהל האזרחי מעסיק בישראל?

תומר רוזנר: גם.

טלי ארפי: אני לא מכירה מצב כזה.

טלי ארפי: אני אשמח לבדוק את המידע.

טלי ארפי: מהמידע שיש בידנו המדינה לא מעסיקה עובדים זרים.

תומר רוזנר: אם המדינה לא מעסיקה עובדים צריך לקבוע איסור העסקה של עובדים זרים על ידי המדינה.

תומר רוזנר: אי אפשר לאחוז בחבל בשני הקצוות.

תומר רוזנר: אם המדינה רוצה לשמור לעצמה את הזכות להעסיק עובדים, בין אם היא מעסיקה בפועל ובין אם היא רוצה לשמור לעצמה את הזכות הזאת, אין סיבה שהיא תוחרג מהחוק.

תומר רוזנר: בדיון הקודם אמר משרד המשפטים - אנחנו קיבלנו את עמדתו בעניין הזה- שלא נכון שהממונה על זכויות עובדים זרים יתבע את המדינה כי הוא חלק מהמדינה.

תומר רוזנר: ההצעה הייתה שהממונה על זכויות עובדים זרים יוכל לטפל בתלונות כלפי המדינה ככל שהיא מעסיקה עובדים זרים.

תומר רוזנר: אם הוא ימצא לנכון לטפל בתלונה הזאת הוא לא יטפל בה במסגרת הסמכויות הרגילות שיש לו אלא במסגרת נוהל פנימי.

תומר רוזנר: לא מתקבל על הדעת שאותו ממונה לא יוכל לטפל בתלונה כאשר מדובר דווקא במדינה.

תומר רוזנר: המודל הזה לא קיים בכל הנציבויות האחרות שעוסקות בזכויות עובדים או בזכויות אחרות.

תומר רוזנר: נהפוך הוא.

טלי ארפי: לא נראה לי שיישב משרד הפנים, יקבע נוהל לגבי כניסה וטיפול בעובדים זרים ויבוא הממונה ויקבע בהחלטה שלו אגב הטיפול בתלונה שהנוהל הזה נראה לא סביר ולא נכון.

תומר רוזנר: מה יעשה הממונה אם התלונה היא של עובד קבלן בענף הבניין שתוקף את הנוהל?

טלי ארפי: בהקשר הזה הממונה לא יוכל לפעול כנגד המדינה.

טלי ארפי: הממונה הוא חלק מהמדינה.

טלי ארפי: יש אפשרות לפנות לגורמים הרלוונטיים ולבקש את השינוי של הנוהל אם הוא רואה לנכון.

תומר רוזנר: התלונה היא על הפרת זכויות עובדים זרים.

דוד אזולאי: היועץ המשפטי של הוועדה טוען שהמדינה מעסיקה עובדים זרים, אתם טוענים שלא.

דוד אזולאי: מישהו מוכן לעשות את הבדיקה הזאת?

טלי ארפי: אני אשמח לעשות את הבדיקה הזאת לדיון הבא.

טלי ארפי: הממשלה מתנגדת לסעיף הזה.

טלי ארפי: זאת העמדה של הממשלה.

דוד אזולאי: יש הצעה של היועץ המשפטי לוועדה שאומרת שאם אין עובדים זרים צריך שיהיה כתוב שהמדינה לא יכולה להעסיק עובדים זרים.

טלי ארפי: גם להצעה הזאת נתייחס.

דוד אזולאי: תבדקו את זה לישיבה הבאה.

מיכאל אטלן: אנחנו לא סגרנו את העניין של מעמד הממונה, האם הוא מייצג את המדינה והוא יכול לבקש סעד לטובת העובד, או שהוא מייצג את העובד כפי שהוועדה רוצה.

מיכאל אטלן: אנחנו עקביים עם עצמנו כיוון שאנחנו רואים את הממונה כמייצג של המדינה.

מיכאל אטלן: זה לא הגיוני שהמדינה פועלת נגד המדינה.

תומר רוזנר: מה שהצענו לוועדה זה שהממונה לא יוכל בשום מקרה לפנות לבית משפט נגד המדינה.

תומר רוזנר: הוא יוכל לפעול בנוהל פנימי בתוך הממשלה כדי לנסות ליישב את המחלוקת כמו שעושים ממונים אחרים שיש להם סמכויות בנושא הזה.

תומר רוזנר: זה מה שאמר מר אורן.

שי סומך: הנוהל לגבי נציבות שוויון זכויות לאנשים עם מוגבלות הוא נוהל שבו הממונה הוא לא זה שמברר את התלונה אלא עובד של משרד המשפטים שהוא לא חלק מהנציבות.

שי סומך: הממשלה מבררת את הסכסוכים בתוך הממשלה בדרכים שהיא בוחרת, בדרכים שהיא רואה לנכון.

שי סומך: אני חושב שהדרכים האלו ראויות.

שי סומך: אני מבקש לכבד את הדרך שבה הממשלה מבררת בתוכה את הסכסוכים.

תומר רוזנר: איך אותו עובד יתלונן?

תומר רוזנר: למי הוא יתלונן?

שי סומך: לממונה.

תומר רוזנר: אסור לו לטפל.

שי סומך: הממונה יעביר את התלונה באותו רגע ליועץ המשפטי של המשרד.

שי סומך: היועץ המשפטי של המשרד יברר את התלונה כמו שהוא מברר נושאים אחרים עם משרדים אחרים.

שי סומך: אני חושב שהחוק לא מונע מהמונה להעביר את התלונה כמות שהיא ליועץ המשפטי.

תומר רוזנר: הנוסח כפי שמוצע כרגע מונע את האפשרות.

שי סומך: אני לא מפרש כך את החוק.

שי סומך: הרבה פעמים גופים שאין להם סמכות לטפל בתלונות יכולים לומר לפונה לפנות ליועץ המשפטי, או בעצמם להעביר את הפנייה ליועץ המשפטי.

מיכאל אטלן: יש את חוק שירות הציבור (הנמקות) שאומר שאם עובד ציבור קיבל פנייה שאיננה בתחום סמכותו הוא צריך להעביר את זה לגורם המוסמך.

מיכאל אטלן: לא צריך להמציא את הגלגל.

תומר רוזנר: חוק שירות הציבור (הנמקות) לא רלוונטי לענייננו כיוון שמדובר כאן בשאלת האפשרות לבירור תלונה של עובד.

תומר רוזנר: היועץ המשפטי של המשרד יכול לברר תלונה של עובד במסגרת סמכויותיו הכלליות.

תומר רוזנר: אנחנו מדברים על עובד זר שיש לו את הכתובת של הממונה.

תומר רוזנר: נשמע מאוד לא סביר שכשהתלונה מופנית כלפי המדינה לא תהיה לו אוזן קשבת.

דוד אזולאי: הם יוצאים מנקודת הנחה שהמדינה לא מעסיקה עובדים זרים.

טלי ארפי: המדינה לא מעסיקה עובדים זרים.

תומר רוזנר: אז בואו נכתוב שהיא לא תעסיק.

מיכאל אטלן: בשביל המקרה החריג הזה אני חושב שחוק שירות ציבור (הנמקות) עושה את העבודה כך שאם הממונה מקבל משהו שהחוק שלו לא נותן לו סמכות לטפל בו במובן הרגיל עדיין הוא מחויב להשיב ולהפנות את המבקש לגורם המוסמך.

תומר רוזנר: מי הוא הגורם המוסמך?

מיכאל אטלן: זה יכול להיות היועץ המשפטי של המשרד, המנכ"ל של המשרד, היועץ המשפטי לממשלה.

תומר רוזנר: לפי איזו סמכות?

מיכאל אטלן: לפי הסמכויות הרגילות שלו.

מיכאל אטלן: המנכ"ל מנהל את המשרד והיועץ המשפטי קובע מה המצב המשפטי הנכון.

מיכאל אטלן: כך עובדת המדינה.

מיכאל אטלן: יש הסדר למקרה המאוד חריג, לא צריך להפוך את הדבר החריג הזה לבלון גדול.

תומר רוזנר: בשתי הנציבויות הקיימות בחקיקה הישראלית המצב לא כך.

מיכאל אטלן: בנציבות שוויון הזדמנויות ובנציבות שוויון זכויות לאנשים עם מוגבלות עובדים מועסקים במדינה כדרך המלך.

מיכאל אטלן: זה לא המקרה החריג.

טלי ארפי: הנציבות לא עובדת נגד המדינה.

טלי ארפי: הנציבות פונה ליועץ המשפטי לממשלה.

טלי ארפי: אם יש בעיה או איזו שהיא הפרה הנושא נפתר בין משרדי הממשלה.

טלי ארפי: כך הנציבות פועלת.

תומר רוזנר: אנחנו סבורים שהנציבות או הממונה צריכים לפעול כמו הממונים האחרים ואין מקום להחריג את המדינה.

טלי ארפי: המקרה החריג זה שאולי המדינה תצטרך להביא איזה שהוא מומחה ממדינה רחוקה.

תומר רוזנר: באותו מקרה חריג אם יחשוב אותו עובד שהופרו זכויותיו הוא יוכל לפנות לממונה.

טלי ארפי: כשכותבים חקיקה מנסים לקלוע לכלל, לא למקרים החריגים ביותר.

טלי ארפי: פה הניסיון הוא לקחת את המקרה הכי חריג ולהסדיר אותו בחקיקה.

תומר רוזנר: החשש שלנו הוא מפני תקדים לגבי גורמים אחרים המטפלים בתלונות עובדים בנושאים אחרים.

תומר רוזנר: עמדתנו העקרונית שאין מקום להחריג את המדינה מטיפול הגורמים המפקחים אלא במקרים המתאימים.

תומר רוזנר: אנחנו יודעים את עמדת היועץ המשפטי לממשלה לגבי זה.

תומר רוזנר: אנחנו חושבים שמה שהיועץ המשפטי לממשלה עושה הוא בעיתי, במיוחד לאור ההערות לפי חוק זכויות לאנשים עם מוגבלויות.

תומר רוזנר: הנושא הזה לא נבחן עדיין בבית משפט.

תומר רוזנר: יתכן שצריך יהיה לבחון אותו.

דוד אזולאי: אני מתפלא על נציגי משרדי הממשלה.

דוד אזולאי: אם אין עובדים זרים לא צריכה להיות בעיה.

דוד אזולאי: אם יש עובדים זרים, מה הבעיה לאפשר לממונה לטפל?

שי סומך: הממונה הוא חלק מהמדינה, הוא לא אמור לטפל בתלונות נגד המדינה.

תומר רוזנר: למה לא ביקשתם את ההחרגה הזאת בממונים אחרים?

שי סומך: מדובר במנגנונים פנימיים שאנחנו מבקשים לכבד.

מיכאל אטלן: אלה הלקחים מאז הפעלת החוק של הנציבויות.

מיכאל אטלן: זה נכון שלא ביקשנו לתקן בתיקונים עקיפים את שני החוקים האחרים.

טלי ארפי: אין צורך.

טלי ארפי: אם יש איזו שהיא עתירה והממונה חושב שהמדינה פעלה שלא כדין מגיעים ליועץ המשפטי לממשלה והעניין נבחן.

דוד אזולאי: העלה פה נציג הממשלה מקרה של עובד מומחה שהמדינה הביאה מאיזה שהוא מקום.

דוד אזולאי: הוא נקרא בהגדרה עובד זר?

טלי ארפי: כן.

דוד אזולאי: מה יעשה אותו עובד מומחה שהמדינה הביאה?

מיכאל אטלן: שילך לבית הדין לעבודה.

טלי ארפי: הוא לא עובד זר במובן של העובד המוחלש.

טלי ארפי: המומחים האלה הם מומחים שהשכר שלהם הוא שכר מאוד גבוה.

טלי ארפי: אנחנו מנסים פה לקבוע בחקיקה הסדר שהוא לגבי היוצא מן הכלל, לא לגבי הכלל.

טלי ארפי: העמדה של הממשלה בעניין הזה שצריך להשאיר את ההחרגה על כנה.

ורד וייץ: ההחרגה הזאת בלתי ראויה בעליל.

ורד וייץ: היועץ המשפטי לוועדה צודק בעניין של הסכנה שטמונה בתקדים הזה.

ורד וייץ: במצב המשפטי הקיים המדינה איננה מוחרגת בחוקים אחרים שבהם קיים נציב זכויות.

ורד וייץ: העניין של יש עובדים זרים או אין עובדים זרים הוא חסר משמעות.

ורד וייץ: אין שום הצדקה עניינית להחרגה הזאת.

ורד וייץ: בתיקון סעיף 6ג(ב) כתוב שהשר, בהסכמת שר הפנים ובאישור הוועדה, רשאי לקבוע, ואילו בסעיף קטן (ג) לא נדרשת הסכמת שר התמ"ת.

ורד וייץ: רציתי לדעת למה אין שוויון.

ורד וייץ: מדוע כאשר הסמכות היא של שר התמ"ת נדרשת הסכמת שר הפנים וכאשר הסמכות של שר הפנים לא נדרשת הסכמת התמ"ת?

דוד אזולאי: שר הפנים הוא הממונה על החוק הזה.

ורד וייץ: שר התמ"ת ממונה על הסעיפים האחרים.

שושנה שטראוס: כשהסמכויות לא נוגעות לזכויות עבודה, כמו למשל הצגת אישור רפואי.

ורד וייץ: הסעיפים שעליהם אמון שר התמ"ת הם סעיפים שנוגעים גם לשר הפנים?

שושנה שטראוס: כן.

תומר רוזנר: בסעיף 24 יש שני שרים ממונים.

תומר רוזנר: מדובר במצב שלא מוכר לנו מחקיקה אחרת.

מיכאל אטלן: בחוק עידוד השקעות הון יש שני שרים ממונים.

תומר רוזנר: הוראה מהסוג הזה שעל סעיפים מסוימים בחוק ממונה שר אחד ועל סעיפים אחרים בחוק ממונה שר אחר היא הוראה חריגה, לא מקובלת.

תומר רוזנר: היא חוזרת להערה המקורית שיושב הראש פתח בה את הדיונים בהצעת החוק הזאת על הבעייתיות שעלולה להיווצר מהעניין הזה.

מיכאל אטלן: זה טכני.

מיכאל אטלן: יכולנו לכתוב שני חוקים, האחד חוק איסור העסקה שלא כדין, השני חוק זכויות עובדים זרים.

מיכאל אטלן: זה עניין של ניסוח.

דוד אזולאי: השאלה אם לא יהיו חילוקי דעות בין השרים.

מיכאל אטלן: לא.

מיכאל אטלן: באים אלינו בטענות שזה יותר מידי מפורט.

מיכאל אטלן: כתבנו מה לכל אחד.

גלעד קרן: תיקון חוק הכניסה לישראל 25.

גלעד קרן: בסעיף 2 לחוק הכניסה לישראל, התשי"ב-1952 (1) בסעיף 2, במקום סעיף קטן (ג) יבוא: "(ג) לא יינתנו אשרה ורשיון ישיבה לעובד זר כהגדרתו בפרק ד'1 לחוק עובדים זרים, התשנ"א-1991 (בחוק זה – חוק עובדים זרים), אלא אם כן המבקש להעסיק את העובד הזר מחזיק בהיתר לפי סעיף 1יג לחוק עובדים זרים ורשאי שר הפנים לקבוע כי לגבי עובדים זרים בתפקידים מסוימים שקבע או לגבי סוגי עובדים שקבע, מתן אשרה או רישיון ישיבה אינו טעון היתר כאמור.

גלעד קרן: " (2) בסעיף 10א – (א) בסעיף קטן (א), המילים " (אישור העסקה שלא כדין והבטחת תנאים הולמים), התשנ"א-1991" - יימחקו; (ב) בסעיף קטן (ב), במקום "שר העבודה והרווחה" יבוא "שר התעשייה, המסחר והתעסוקה"; (3) בסעיף 13ב(א), במקום הסיפה החל במילים "ופקח יזדהה יבוא "ופקח יזדהה כאמור בסעיף 13ה(ו); (4) בסעיף 13ה, אחרי סעיף קטן (ה) יבוא: "(ו) פקח לא יעשה שימוש בסמכויות הנתונות לו לפי חוק זה, אלא בעת מילוי תפקידו ובהתקיים שניים אלה: (1) הוא עונד באופן גלוי תג המזהה אותו ואת תפקידו, והוא לובש מדי פקח, בצבע ובצורה שהורה לעניין זה שר הפנים, ובלבד שהמדים כאמור אינם עלולים להטעות כנחזים למדי משטרה; (2) יש בידו תעודת פקח החתומה בידי שר הפנים, המעידה על תפקידו ועל סמכויותיו, שאותה יציג על פי דרישה."; (5) בסעיף 14 – (א) האמור בו יסומן (א), ובו, בכל מקום, במקום "שר העבודה והרווחה" יבוא "שר התעשייה, המסחר והתעסוקה".

גלעד קרן: (ב) אחרי סעיף קטן (א) יבוא: "(ב) תקנות לפי סעיף קטן (א)(4) עד (6) ו-(8) טעונות אישור ועדת הפנים והגנת הסביבה של הכנסת".

תומר רוזנר: התיקונים שמוצעים בחוק הכניסה לישראל הם ברובם תיקונים טכניים שמתאימים את חלוקת הסמכויות לפי המוצע בחוק העיקרי שהוא חוק עובדים זרים.

תומר רוזנר: בנוסף לכך מדובר פה בחידושים לעניין חובת הזדהות של פקחים לפי חוק הכניסה לישראל ובהחלפת התקנות לאישור ועדת הפנים.

גלעד קרן: 26.

גלעד קרן: תיקון חוק העסקת עובדים על ידי קבלני כוח אדם.

גלעד קרן: בחוק העסקת עובדים על ידי קבלני כוח אדם , התשנ"ו-1996 (1) בסעיף 1, בהגדרה "השר", במקום "שר העבודה והרווחה" יבוא "שר התעשייה המסחר והתעסוקה"; (2) בסעיף 10 – (א) במקום סעיף קטן (א), יבוא: "(א) (1) לא יעסוק אדם כקבלן כוח אדם הנותן שירותי כוח אדם של עובדים שאינם תושבי ישראל, אל אם כן הוא בעל היתר מיוחד לכך מאת שר הפנים ועל פי תנאי ההיתר האמור.

גלעד קרן: (2) היתר לפי פסקה (1) יינתן רק לתאגיד שמטרתו ועיסוקו היחידים מתן שירותי כוח אדם של עובדים שאינם תושבי ישראל.

גלעד קרן: (3) תאגיד שהוא בעל היתר לפי פסקה (1), יהא פטור מחובת רישיון לפי סעיף 2. (4) על בקשה להיתר, היתר ובעל היתר לפי פסקה (1), יחולו הוראות פרק זה בעניין בקשה לרישיון, רישיון ובעל רישיון, בשינויים המחויבים ובשינויים אלו: בכל מקום, במקום "השר" יקראו "שר הפנים", בסעיף 2(ג), במקום "שנתיים" יקראו "שנה" וסמכות השר להתקין תקנות לפי הסעיפים האמורים, תהא נתונה לשר הפנים, לאחר התייעצות עם השר.

גלעד קרן: (א1) לא יעסוק אדם כקבלן כוח אדם הנותן שירותי כוח אדם של עובדים מישראל במקום עבודה בחוץ לארץ, אלא אם כן הוא בעל היתר מיוחד לכך מאת השר ועל פי תנאי ההיתר האמור, וזאת בנוסף לרישיון כאמור בסעיף 2;.

גלעד קרן: על בקשה להיתר, היתר ובעל היתר לפי סעיף קטן זה, יחולו ה וראות פרק זה בעניין בקשה לרישיון, רישיון ובעל רישיו, בשינויים המחויבים.

גלעד קרן: "; (ב) בסעיף קטן (ב), הרישה עד המילים "בנוסף לכך" – תימחק, ובמקום "רשאי השר" יבוא "השר או שר הפנים, לפי העניין, רשאים".

גלעד קרן: (ג) בסעיף קט (ג)(2), במקום "השר, בהסכמת שר האוצר ובהתייעצות עם שר הפנים" יבוא "שר הפנים, לאחר התייעצו תעם השר ובהסכמת שר האומר ובאישור ועדת הפנים והגנת הסביבה של הכנסת"; (2א) בסעיף 12א(ה) – (א) בפסקה (1), במקום "סעיף 10" יבוא "סעיף 10(א)"; (ב) בפסקה (2), אחרי "השר" יבוא "בהסכמת שר הפנים".

גלעד קרן: (3) בסעיף 19 (א) במקום סעיף קטן (א) יבוא: "(א) השר רשאי להסמיך מפקחים, מבין עובדי משרדו, לשם פיקוח על ביצוע הוראות לפי חוק זה, למעט ההוראות לפי סעיף 10(א).

גלעד קרן: (א1) שר הפנים רשאי להסמיך מפקחים, מבין עובדי משרד הפנים, לשם פיקוח על ביצוע ההוראות לפי חוק זה לגבי מי שנותן שירותי כוח אדם של עובדים שאינם תושבי ישראל, ובכלל זה פיקוח עלב יצוע הוראו לפי סעיף 10(א).

גלעד קרן: (א2) על הסמכת מפקחים לפי סעיף זה יחולו הוראות סעיף 5ב(ב) לחוק עובדים זרים, התשנ"א – 1991, בשינויים המחויבים".

גלעד קרן: (ב) אחרי סעיף קטן (ד) יבוא: "(ו) מפקח לא יעשה שימוש בסמכויות הנתונות לו לפי חוק זה, אלא בעת מילוי תפקידו ובהתקיים שניים אלה: הוא עונד באופן גלוי תג המזהה אותו ואת תפקידו, והוא לובש מדי פקח, בצבע ובצורה שהורו לעניין זה השר ושר הפנים, ובלבד שהמדים כאמור אינם עלולים להטעות כנחזים למדי משטרה; (2) יש בידו תעודת מפקח החתומה בידי השר או שר הפנים, המעידה על תפקידו ועל סמכויותיו, שאותה יציג על פי דרישה."; (4) בסעיף 20(ב), במקום "10(א)" יבוא "10(א) או (א1)"; (5) במקום סעיף 25 יבוא: "ביצוע ותקנות (א) השר ממונה על ביצוע הוראות חוק זה למעט סעיף 10(א) והוא רשאי להתקין תקנות בכל עניין הנוגע לביצועו.

גלעד קרן: (ב) שר הפנים ממונה על ביצוע ההוראות לפי סעיף 10(א) והוראות חוק זה החלות לעניין היתר לפי הסעיף האמור, והוא רשאי להתקין תקנות בכל עניין הנוגע לביצוען, לאחר התייעצות עם השר".

תומר רוזנר: מעבר לתיקונים הטכניים שדובר בהם כאן יש פה את הנושא של חלוקת הסמכויות.

תומר רוזנר: מה שמוצע כאן הוא לשנות מהמצב הקיים היום שבו לצורך פתיחת חברת כוח אדם להעסקת עובדים זרים נדרשים שני סוגי רישוי: רישיון רגיל של חברת כוח אדם והיתר מיוחד שעניינו היתר לטיפול בעובדים זרים.

תומר רוזנר: עד היום גם הרישיון וגם ההיתר הזה היו ניתנים על ידי שר התעשייה, המסחר והתעסוקה.

תומר רוזנר: מה שנדרש כאן זה שחברת כוח האדם תידרש להיתר אחד שיינתן בהקשר הזה על ידי שר הפנים.

מיכאל אטלן: אם היא עוסקת בעובדים זרים.

תומר רוזנר: לדעתנו יש פה בעיה עקרונית.

מיכאל אטלן: יש את זה שעוסק בהעסקת עובדים זרים שמקבל את ההיתר משר הפנים, יש קבלן כוח אדם אחר, רגיל שמקבל משר התמ"ת.

תומר רוזנר: יש פה מידה מסוימת של חוסר עקביות.

תומר רוזנר: חלק מההוראות בחוק העסקת העובדים האלה על ידי קבלני כוח אדם שנוגעים לרישוי אותם קבלנים נועדו להגן על זכויותיהם של העובדים, כמו הנושא של הפקדת ערבויות, בדיקת הניסיון, בדיקת ההכשרה וכו'.

תומר רוזנר: במקרה הזה משרד התמ"ת מוותר על אותן סמכויות של בדיקה שאחת מהתכליות שלהן היא שמירה על זכויות העובדים.

תומר רוזנר: הוא מפקיד את כל הנושא של הטיפול בקבלן כוח האדם הזה בידי משרד הפנים.

תומר רוזנר: זה מתיישב יותר עם ריכוז הסמכויות אבל לא מתיישב עם זה שהיינו מצפים לראות איזו שהיא מעורבות של משרד התמ"ת בנושאים של הרישוי שמטרתם או תכליתם הגנה על זכויות העובדים.

מיכאל אטלן: שיטת ההיתרים לקבלני כוח אדם ולשכות פרטיות היא כלי מרכזי לשליטה ובקרה, לכן נראה לי הגיוני שאם רוצים לרכז כוחות ברשות ההגירה זה יכלול גם את זה.

מיכאל אטלן: נכון שהיא כלי לאכיפה מינהלית שבדרך האכיפה היא יכולה להחזיר זכויות לעובדים.

מיכאל אטלן: כל הזמן הזכרנו את העניין של האכיפה המינהלית.

מיכאל אטלן: התמורה בעד האגרה היא בזה שהממונה על עובדים זרים יוכל להפעיל את בעלי הסמכויות המינהליות אם הם נרדמים בשמירה.

דוד אזולאי: מי יכול לשלול את רישיון ההפעלה אם אותה חברת כוח אדם שמקבלת היתר לפעול ממשרד הפנים לא עומדת בתנאים?

מיכאל אטלן: שר הפנים.

מיכאל אטלן: הממונה יכול לדרבן אותה.

דוד אזולאי: אם יתברר שהוא מקבל תלונות רבות על אותה חברה.

דוד אזולאי: .

מיכאל אטלן: הוא צריך לפעול.

מיכאל אטלן: הוא צריך להצדיק למה הוא לא עושה כלום.

תומר רוזנר: השאלה היא לגבי ערבויות.

תומר רוזנר: שר פנים שעניינו לא כל כך בעובדים זרים יגיד שלא מעניין אותו ערבויות.

מיכאל אטלן: הממונה על הזכויות מעורב ועוקב אחרי מה שקורה.

מיכאל אטלן: יש אפשרות לדרבן את המשרד השני לפעול.

מיכאל אטלן: יש ביקורת על המשרד השני.

מיכאל אטלן: רגולטור שיש לו סמכות לשלול רישיונות, להפעיל ערבויות והוא לא עושה את זה עומד לביקורת.

תומר רוזנר: הוא לא מבקש ערבויות.

מיכאל אטלן: זה תנאי ברישיון.

מיכאל אטלן: זה תנאי לקבלת רישיון.

תומר רוזנר: הוא יגיד שהתנאי שלו זה ערבות ש 5 שקלים.

מיכאל אטלן: התקנות קובעות את גובה הערבות.

תומר רוזנר: הוא קובע לעצמו את התקנות.

מיכאל אטלן: התקנות נעשות בהתייעצות עם שר התמ"ת.

מיכאל אטלן: כשחשבנו על פיצול וחלוקת העבודה אמרנו שמה שנוגע להחלטות ספציפיות צריך שיהיה חד.

מיכאל אטלן: מה שקורה לגבי כללים, כמו תקנות, האחד מוביל והשני מתייעצים איתו.

מיכאל אטלן: התקנות האלו ייעשו בהתייעצות איתנו.

מיכאל אטלן: התקנות האלו גם טעונות אישור של ועדה.

דוד אזולאי: מי אמור לפקח בקטע הזה של שלילת הרישיון של אותה חברת כוח אדם?

דוד אזולאי: הממונה הוא היוזם לסגירתה?

מיכאל אטלן: זה יכול לבוא מכל הכיוונים.

מיכאל אטלן: זה שנותן את הרישיון לקבלן כוח האדם יכול להיתקל בבעיה.

מיכאל אטלן: הוא יכול שמתחרה לחברה ילשין ויזין אותו בנתונים.

מיכאל אטלן: הוא יכול גם לקבל פנייה מהעובד.

מיכאל אטלן: אם העובד חושש לפנות למשרד הפנים הוא יכול לקבל מהממונה שלנו במשרד התמ"ת פנייה שתופנה למשרד הפנים.

דוד אזולאי: לממונה יש את הסמכות לפנות לשר הפנים על מנת לשלול את רישיונו של אותו מנהל חברת כוח אדם?

מיכאל אטלן: כך אמרנו שהמתכונת תעבוד.

דוד אזולאי: פה אתה נותן סמכות חשובה מאוד לאותו ממונה.

מיכאל אטלן: לא בכדי דרשנו את המיסוד של הממונה.

מיכאל אטלן: לזה התכוונו כאשר אמרנו שזה הפיצוי על אובדן חלק מהאכיפה של הזכויות באופן ישיר.

ורד וייץ: אני תמהה על העמדה הזאת.

ורד וייץ: אני לא חושבת שכתמורה לפיצול הסמכויות או לקיומו של הממונה על זכויות עובדים זרים במשרד התמ"ת צריך לוותר על דרישת הרישיון הזאת כדרישה נוספת.

מיכאל אטלן: לא מוותרים על דרישת הרישיון.

ורד וייץ: המצב המשפטי נכון להיום הוא שיש צורך ברישיון.

ורד וייץ: אני רואה שמי שמבקש לעסוק כקבלן כוח אדם שנותן שירותי כוח אדם של עובדים מישראל במקום עבודה בחו"ל נדרש להיתר ולרישיון.

ורד וייץ: אני חושבת שיש לנו כלי שיכול לסייע במניעת אי כיבוד זכויותיהם של עובדים זרים.

ורד וייץ: לא ברור לי למה לוותר על זה.

ורד וייץ: לא ברור לי למה לא להציב בפני אותו קבלן כוח אדם שמבקש להעסיק עובדים זרים בישראל את אותה דרישה.

ורד וייץ: יש כאן איזה סוג של הפליה.

ורד וייץ: מי שמעסיק עובדים ישראלים נדרש לשני סוגי ההיתרים, גם רישיון וגם היתר.

ורד וייץ: ולמי שמבקש להעסיק עובדים זרים מספיק היתר אחד.

דוד אזולאי: יש לו את הממונה.

מיכאל אטלן: לגבי ישראלים וזרים זה רק רישיון אחד.

שושנה שטראוס: יהיה מסמך אחד שכולל את כל ההוראות.

ורד וייץ: למה בסעיף (א1) נאמר בנוסף?

ורד וייץ: אני לתומי סבורה שכאשר יש שתי אינסטנציות שבוחנות את הדברים יש יותר סיכוי שיומעטו התלונות.

יוסי אדלשטיין: הרישיון ניתן במשרד התמ"ת.

יוסי אדלשטיין: הייתה אינסטנציה אחת שנתנה.

יוסי אדלשטיין: בתקופת המעבר עשו בן- כלאיים.

מיכאל אטלן: יש שלושה מצבים.

מיכאל אטלן: יש קבלן כוח אדם לישראלים שהוא בעל רישיון אחד במשרד התמ"ת, יש קבלן כוח אדם לעובדים זרים שהוא בעל רישיון אחד במשרד הפנים, ויש קבלן כוח אדם לעובדים ישראלים שיועסקו בחו"ל.

מיכאל אטלן: הוא צריך רישיון של התמ"ת והיתר של התמ"ת.

מיכאל אטלן: אין בזה שום חוסר אחידות.

מיכאל אטלן: אני לא מבין את הבעיה.

טלי ארפי: אני רוצה להעיר לעניין הסעיף שמדבר על הוראות ותנאים בדבר פטור מאגרה שנתית.

טלי ארפי: יש פה תוספת של אישור ועדת הפנים.

טלי ארפי: רציתי לדעת למה התוספת הזאת.

טלי ארפי: רציתי להזכיר לוועדה שלעניין עובדים זרים הוראות בדבר פטור או סכום מופחת של האגרה יש את שר התמ"ת בהסכמת שר הפנים ושר האוצר.

טלי ארפי: אני מבקשת להיצמד לנוסח של הצעת החוק הממשלתית.

דוד אזולאי: זה פיקוח פרלמנטרי.

טלי ארפי: למה באגרות?

דוד אזולאי: דווקא באגרות ראוי שיהיה פיקוח.

טלי ארפי: בעובדים זרים יש אגרות ואין פיקוח.

טלי ארפי: בכל מקרה ועדת כספים אחראית על עניין של אגרות.

דוד אזולאי: ועדת הפנים היא הוועדה שדנה בנושא הזה, לכן היא גם תפקח על זה.

טלי ארפי: הממשלה מבקשת להיצמד לנוסח של הצעת החוק הממשלתית.

דוד אזולאי: אנחנו עומדים על כך שזה יהיה באישור ועדת הפנים.

טלי ארפי: מה ההבדל בין האגרה לעניין חוק העסקת עובדים על ידי קבלני כוח אדם לאגרה לפי חוק עובדים זרים?

טלי ארפי: למה דווקא פה הוועדה רוצה את הסמכות?

טלי ארפי: מה השוני?

דוד אזולאי: אפשר לקחת את שניהם.

דוד אזולאי: תוכלי להגיש הסתייגות.

שושנה שטראוס: כל משרד ממשלתי חייב להיות ער לזכויות, לא רק משרד התמ"ת ומשרד הפנים.

שושנה שטראוס: משרד הפנים מופקד על נושאים מאוד מהותיים, כמו מעמד, תושבות, אזרחות.

שושנה שטראוס: כל מה שמשרד הפנים עושה זה בהתאם לחוקי היסוד, בהתאם לראייה של זכויות אדם.

שושנה שטראוס: הנושאים שמופקדים בידי משרד הפנים בקשר לעובדים זרים והנושאים שיפקידו אותם בהקשר של התיקונים האלה ייעשו בצורה שמסתכלת על מכלול הבעיות וההיבטים.

שושנה שטראוס: אני מתנגדת לשיח הזה כאילו כל דבר שמועבר למשרד הפנים אין בו דאגה לזכויות אדם, לזכויות עובדים.

דוד אזולאי: התמ"ת טוען שהוא הוריד חלק מהעול הזה והעביר אותו למשרד הפנים.

תומר רוזנר: הצעתנו היא שהתקנות בכל הנוגע לרישיונות יהיו בהסכמת שר התמ"ת ולא רק בהתייעצות.

טלי ארפי: משרד האוצר מתנגד.

טלי ארפי: כל הרעיון הוא להעביר את כל הסמכות לשר הפנים.

טלי ארפי: אני לא מבינה למה לתת לשר התמ"ת את היכולת לקבוע לשר הפנים אם להסדיר סוגייה כזו או אחרת.

טלי ארפי: אנחנו נקיים דיון בינינו על העניין.

טלי ארפי: כרגע אני מביעה את עמדת משרד האוצר.

מיכאל אטלן: אין הבדל אמיתי בין היוועצות להסכמה כשמדובר בתקנות.

מיכאל אטלן: זה לא דבר שעושים בהיחבא.

מיכאל אטלן: משרד המשפטים עומד על כך שנעשו התיאומים.

מיכאל אטלן: אם יש חובת התייעצות לא יוכלו להעביר דברים בלעדנו.

מיכאל אטלן: היה ושר הפנים מגיש תקנות שלא נראות לשר התמ"ת, שר התמ"ת יכול להפעיל את הממשלה.

מיכאל אטלן: עדיף שיהיה אחד מוביל מאשר שניים בהסכמה.

מיכאל אטלן: כדי שלא יהיה בהיחבא צריך שיהיה בהתייעצות עם השר השני .

תומר רוזנר: גברתי מביעה פה עמדה מאוד מוזרה מכיוון שבמקומות רבים בהצעה הממשלתית נדרשת הסכמה.

תומר רוזנר: גברתי אומרת שהממשלה מציעה לכנסת הצעה שלא יהיו לגביה תקנות.

טלי ארפי: לגבי העניין הזה הממשלה החליטה שלגבי סמכויות מסוימות תידרש הסכמה.

טלי ארפי: הנושא הזה עובר לטיפולו של שר הפנים.

טלי ארפי: לא ברור מדוע אני צריכה כממשלה לתת לשר שהנושא בתחום טיפולו להיות תלוי בהסכמה של שר אחר.

תומר רוזנר: תסבירי את הסעיפים האחרים בהצעת החוק שבהם נדרשת הסכמה.

טלי ארפי: הפיצול שנעשה הוא פיצול בין סמכויות שנוגעות לזכויות סוציאליות בדיני עבודה לנושאים שעוברים לשר הפנים.

דוד אזולאי: המילה "בהתייעצות" נראית לי סבירה.

גלעד קרן: 27.

גלעד קרן: תיקון חוק שירות התעסוקה.

גלעד קרן: בחוק שירות התעסוקה, התשי"ט-1959 (להלן – חוק שירות התעסוקה) (1) בסעיף 65 – (א) בסעיף קטן (א) (1) במקום פסקה (1) יבוא: "(1) לא יעסוק אדם בלשכה פרטית בתיווך עבודה לעובדים זרים, אלא אם כן קיבל היתר מיוחד לכך מאת שר הפנים ובהתאם לתנאיו, ורשאי שר הפנים לקבוע בהיתר כי לשכה פרטית כאמור תהא רשאית לפעול בעניינם של עובדים זרים ומעבידיהם, אף שלא בקשר לתיווך עבודה כאמור, בתנאים כפי שיקבע בהיתר.

גלעד קרן: (1א) היתר לפי פסקה (1) יינתן רק לתאגיד שמטרתו ועיסוקו היחידים הם בעניינים כאמור באותה פסקה.

גלעד קרן: (1ב) תאגיד שהוא בעל היתר לפי פסקה (1), יהא פטור מחובת רישיון לפי סעיף 63.

גלעד קרן: (1ג) לא יעסוק אדם בלשכה פרטית בתיווך עבודה שמקומה מחוץ לישראל או בתיווך עבודה לאנשים הנמצאים מחוץ לישראל, ואינם עובדים זרים אלא אם כן קיבל היתר מיוחד לכך מאת השר ובהתאם לתנאיו, זאת בנוסף לרישיון כאמור בסעיף 63.

גלעד קרן: (2) בפסקה (2), במקום "פסקה (1) יבוא, "פסקה (1ג)".

דוד אזולאי: מה זו לשכה פרטית?

מיכאל אטלן: מתווך כוח אדם.

דוד אזולאי: בנוסף לחברת כוח האדם?

מיכאל אטלן: יש קבלן כוח אדם שהוא מעסיק והוא מציב את העובדים שלו במקום מסוים.

מיכאל אטלן: יש מתווך שמאתר אותו.

דוד אזולאי: למה צריך מתווך?

מיכאל אטלן: שוק העבודה מכיר בשני היצורים השונים, שזה קבלן כוח אדם שיש לו מאגר של עובדים ולשכה פרטית של מתווך.

מיכאל אטלן: הוא כמו מתווך במקרקעין בין קונה למוכר.

מיכאל אטלן: הוא מאתר את המעסיק, את העובד.

מיכאל אטלן: הוא יודע לעשות התאמה נכונה.

מיכאל אטלן: הוא מקבל את מה שמגיע לו מהמעסיק.

מיכאל אטלן: לגבי עובדים זרים יש כאלה שהתמחו על-מנת לעשות התאמה לצרכים של מעסיקים.

מיכאל אטלן: זאת לשכה פרטית שעוסקת בהבאת עובדים זרים.

דוד אזולאי: למה שאותו מנהל חברת כוח אדם לא יעסוק בזה?

מיכאל אטלן: לא צריך לשנות את השוק.

מיכאל אטלן: השוק בנוי על שתי צורות פעילות שונות.

מיכאל אטלן: אנחנו מסדירים רק את הקטע של איך אותן חברות קיימות פועלות כשהן מתעסקות בזרים.

מיכאל אטלן: כל מה שעושים פה זה עיגון של מה שקיים.

דוד אזולאי: עכשיו אני מבין איפה הקופונים הגדולים.

מיכאל אטלן: זה אותו דבר.

מיכאל אטלן: ברגע שיש לך חברות שעוסקות בזה הן יביאו את הקופון בין אם הן קבלני כוח אדם ובין אם מדובר בלשכה פרטית.

דוד אזולאי: העניין הוא שאתה מעגן אותו.

מיכאל אטלן: הוא מעוגן היום.

דוד אזולאי: אותם מתווכים גוזרים את הקופונים הגדולים.

מיכאל אטלן: נכון, אבל מצד שני יש עליהם רגולציה שאין לאף אחד אחר.

שושנה שטראוס: בעבר כשאדם היה יכול להביא לעצמו ללא מתווך הוא היה מביא דרך מישהו שאין לו רישוי, שאין לו ערבות.

שושנה שטראוס: בדרך כלל אדם לא מכיר בחו"ל אנשים שרוצים לבוא ולטפל בו, הוא צריך איזה שהוא מגשר.

שושנה שטראוס: עדיף שהמגשר הזה יהיה אדם שיש פיקוח עליו, שיש לו רישוי.

שושנה שטראוס: משרד התמ"ת פסל הרבה מתווכחים.

מיכאל אטלן: ברשות ההגירה נעשות פעילות ריכוז רבות.

מיכאל אטלן: פה פעולת הפיצול נוראית בזה שעוסקות ולומדות עכשיו את כל המטריה הסבוכה הזאת של עובדים זרים 3 ועדות - ועדת העבודה, הוועדה לעובדים זרים ועכשיו ועדת הפנים.

מיכאל אטלן: זה עולם ומלואו.

דוד אזולאי: ידעתי שיש חברות כוח אדם שמתעסקות בזה, לא ידעתי שיש עוד גורם.

מיכאל אטלן: יש שני סוגים של חברות כוח אדם בשוק, האחד מתווכים, השני קבלני כוח אדם.

ורד וייץ: גם כאן חלה הבעיה בעניין הרישיונות.

ורד וייץ: הלשכה הפרטית שעוסקת בתיווך חו"ל ולא בהבאת עובדים זרים נדרשת לשני הדברים.

מיכאל אטלן: אין עוד פיצול בין היתר לרישיון בתחום עובדים זרים.

מיכאל אטלן: לא יהיו שני מסמכים.

ורד וייץ: היום יש דרישה.

דוד אזולאי: האם במקרה שהממונה במשרד התמ"ת צבר תלונות רבות על אותה חברת כוח אדם וההמלצה שלו היא לשלול את הרישיון זה דבר שנוגע ללשכה הפרטית?

מיכאל אטלן: זה לא נוגע אם אין לשכה פרטית בתמונה.

דוד אזולאי: אנחנו יודעים שאותה לשכה פרטית היא זאת שמספקת את אותם אנשים לחברת כוח אדם.

נטע ברנר: הלשכה הפרטית היא המתווכחת, היא לא המעסיקה.

דוד אזולאי: זאת אומרת שאפשר שמאותה חברת כוח אדם יישלל הרישיון והמתווך ימשיך לעבוד.

נטע ברנר: הלשכה הפרטית יוצאת מהתמונה ברגע שיש השמה.

נטע ברנר: היא לא המעסיקה.

נטע ברנר: קבלני כוח אדם בענף הבניין הם המעסיקים של אותם עובדים זרים.

דוד אזולאי: איפה אפשר לנקוט סנקציות כנגד אותה לשכה פרטית?

מיכאל אטלן: כשיש הפרה של תנאי הרישיון או הפרת זכויות העובדים.

דוד אזולאי: תן דוגמה.

מיכאל אטלן: כשהוא לא מדווח, כשהוא שם מנהל שיכול להיות מואשם בפלילים.

נטע ברנר: נעשתה בשנים האחרונות אכיפה מינהלית מאוד אינטנסיבית נגד הלשכות הפרטיות.

מיכאל אטלן: יש פסקי דין שמגבים לרוב את ההחלטות של רבקה מקובר לשלול רישיון או לסייג רישיון או לא לתת רישיון ללשכות.

מיכאל אטלן: זה מאוד מורכב, כי לפעמים שוללים רישיון מחברה מסוימת ולמחרת אתה רואה את הבן של בעל החברה.

דוד אזולאי: יש יותר לשכות פרטיות מאשר חברות כוח אדם?

מיכאל אטלן: בענף הבניין זה רק קבלני כוח אדם.

מיכאל אטלן: יש תכניות לעשות דברים דומים בענף הסיעוד ובענף החקלאות.

מיכאל אטלן: הם משחקים עם סוגי הרישיונות האלה.

מיכאל אטלן: זה כלי בקרה שלהם.

מיכאל אטלן: אם יקבעו שבחקלאות מועסקים באמצעות קבלן כוח אדם או באמצעות לשכה פרטית זה יעשה סדר.

מיכאל אטלן: יש נוהל שפותח לגבי העסקה בסיעוד רק באמצעות לשכה פרטית.

מיכאל אטלן: עד לפני כן המעסיק עצמו היה יכול לבקש את הרישיון להעסיק עובד זר.

מיכאל אטלן: השליטה לגבי איך אני נותן את ההיתרים באמצעות קבלני כוח אדם, באמצעות לשכות פרטיות היא בידי נותני הרישיונות, לכן זה נכון להעביר את זה למשרד הפנים.

מיכאל אטלן: כאשר יש ראיות להפרת תנאי הרישיון, להפרות חוקים או להפרות זכויות שקשורות לרישיון עושים שימוע.

מיכאל אטלן: ברוב המקרים הדברים מסתדרים באמצעות השימוע.

שושנה שטראוס: יש כלי חדש של ערבויות שהלשכות הפרטיות יצטרכו להפקיד.

שושנה שטראוס: אפשר להשתמש בזה במקרה של הפרת חוק, הפרת תקנות, הפרת נהלים.

שושנה שטראוס: בדיונים שהיו לנו עם הלשכה המשפטית הצענו להבהיר את הנקודה הזאת ולהוסיף שכשיש הפרה של תנאי הרישיון וההיתר זאת עילה לחילוט הערבות.

שושנה שטראוס: אני יכולה להביא דוגמה של לשכה משפטית שמביאה עובד לא מתאים לקשיש מסוים, לנכה מסוים.

שושנה שטראוס: הצענו להבהיר בחוק שבמקרה הזה הנכה יוכל לפנות ולבקש את חילוט הערבות.

ורד וייץ: המצב המשפטי היום הוא שב-3 עיסוקים של לשכה פרטית נדרשים שני ההיתרים.

ורד וייץ: לפי החוק היום על ההיתר חלות הוראות הפרק שדן ברישיון.

ורד וייץ: בהצעת החוק הפרדתם בין שלושת העיסוקים.

ורד וייץ: הדרישה לשני סוגי הרישוי לא חלה יותר על תיווך עבודה לעובדים זרים בישראל.

ורד וייץ: אני שואלת למה.

ורד וייץ: קודם זה חל על כולם.

מיכאל אטלן: שני הרישיונות נדרשים רק לדבר האיזוטרי הזה של תיווך לעובדים בחו"ל.

מיכאל אטלן: עוד אין לנו בקשה אחת לרישיון כזה מאז 1996.

שושנה שטראוס: זה עניין של בירוקרטיה.

שושנה שטראוס: כל ההוראות בקשר לרישיון חלות גם לגבי היתר.

שושנה שטראוס: אם נשאיר את זה כמות שהוא, אז כל מי שרוצה לעסוק בזה יצטרך להגיש טופס בקשה למשרד התמ"ת וטופס בקשה למשרד הפנים.

שושנה שטראוס: מאחר ואיחדו את זה למשרד הפנים, אז כל הטיפול במשרד הפנים.

שושנה שטראוס: זה לא שיש דרישות נוספות במסגרת הרישיון שמוותרים עליהן.

שושנה שטראוס: כתוב במפורש שכל ההוראות בקשר לרישיון יחולו לגבי היתר.

תומר רוזנר: במקום רישיון והיתר זה היה צריך להיות רישיון מיוחד.

מיכאל אטלן: נניח שפועלים בחו"ל בתיווך בניגוד לתנאי הרישיון.

מיכאל אטלן: אני יכול לפקח על מה שקורה בפריז?

גלעד קרן: (ב) בסעיף קטן (ב) – (1) במקום הרישה המסתיימת במלים "בשינוים המחויבים ובשינויים אלה: "יבוא "הוראות פרק זה חלות לעניין בקשה לרישיון, רישיון ובעל רישיון, יחולו גם לעניין בקשה להיתר, היתר ובעל היתר לפי סעיף זה, בשינויים המחויבים, ולעניין תיווך עבודה לעובדים זרים, גם בשינויים אלה: (2) בפסקה (1), במקום "השר" יבוא "שר הפנים"; (3) בפסקה (2), במקום "השר" יבוא "שר הפנים";(4) אחרי פסקה (2) יבוא: "(3) הסמכויות הנתונות לשר לפי פרק זה, לרבות לפי סעיף קטן (א)(2), יהיו נתונות לשר הפנים, ובלבד שסמכות השר להתקין תקנות תהא נתונה לשר הפנים לאחר התייעצות עם השר.

גלעד קרן: " (4) הוראות סעיף 63א(א)(4) יחולו הן לגבי הפעלת סמכויותיו של השר כמפורט בו והן לגבי הפעלת סמכויות שר הפנים לגבי היתר לפי סעיף קטן (א)(1) או לפי סעיף 10(א) לחוק העסקת עובדים על ידי קבלני כוח אדם, התשנ"ו-1996.

גלעד קרן: "; (5) בסעיף 67 (ג), במקום "שבתחום סמכותו של השר" יקראו "שבתחום סמכויותיהם של השר או שר הפנים".

גלעד קרן: (ג) בסעיף קטן (ג), בכל מקום, במקום "השר" יבוא "שר הפנים"; בסעיף 66ב, אחרי "בעל היתר" יבוא "לפי סעיף 65(א)(1)"; בסעיף 69, לאחר "השר" יבוא "או מהחלטת שר הפנים" בסעיף 69א1 (א) בסעיף קטן (א), המילים "או להיתר" ימחקו; (ב) אחרי סעיף קטן (ג) יבוא: "(ד) תקנות לפי סעיף זה טעונות אישור ועדת העבודה, הרווחה והבריאות של הכנסת, ולעניין היתר לפי סעיף 65(א9(1) – ועדת הפנים והגנת הסביבה של הכנסת".

גלעד קרן: בסעיף 69ח(ב), בכל מקום, במקום "השר" יבוא "שר הפנים"; בסעיף 69ט(א), אחרי פסקה (3) יבוא: "(4) מידע בדבר הממונה על זכויות עובדים זרים, כהגדרתו בסעיף 1 לחוק עובדים זרים, סמכויותיו ודרכי ההתקשרות עימו".

גלעד קרן: אחרי סעיף 69י יבוא: 69יא.

גלעד קרן: הסכמת שר הפנים להתקנת תקנות תיקון לפי פרק זה יותקנו בהסכמת שר הפנים.

גלעד קרן: בסעיף 74, האמור בו יסומן "(א)" ואחריו יבוא: "(ב) (1) שר הפנים רשאי להסמיך, מבין עובדי משרדו, מפקחים לשם פיקוח על ביצוע ההוראות לפי חוק זה בקשר לעובדים זרים או בקשר לתיווך עבודה בעניינם.

גלעד קרן: (2) על הסמכת מפקחים לפי סעיף זה, יחולו הוראות סעיף 5ב(ב) לחוק עובדים זרים, בשינויים המחויבים.

גלעד קרן: (3) הוראות סעיף 6 לחוק עובדים זרים, יחול לעניין מפקחים שהוסמכו לפי פסקה (1), בשינויים המחויבים ובשינוי זה:, במקום סעיף קטן (ז) יקראו: "(ז) בסעיף זה, "עבירה שבתחום פיקוחו", של מפקח – עבירה על הוראות לפי חוק שירות התעסוקה בקשר לעובדים זרים או בקשר לתיווך עבודה בעניינם.

גלעד קרן: " (4) בסעיף 75, ברישה, במקום "לפי סעיף 74" יבוא "לפי סעיף 74(א); (5) בסעיף 76, במקום "עובד השירות" יבוא "אדם"; (6) בסעיף 80א(ג), אחרי "בעל היתר" יבוא "לפי סעיף 65(א)(1); (7) בסעיף 89 – (א) האמור בו יסומן "(א)", ובסופו יבוא "למעט לעניין עובדים זרים או תיווך עבודה לעובדים זרים"; (ב) אחרי סעיף קטן (א) יבוא: "(ב) שר הפנים ממונה על ביצוע הוראות חוק זה לעניין עובדים זרים ותיווך עבודה לעובדים זרים והוא רשאי להתקין תקנות בכל עניין הנוגע לביצוען.

גלעד קרן: "

נטע ברנר: לגבי סעיף 69יא אנחנו מציעים להוסיף שתקנות לפי פרק זה בקשר לתיווך עבודה של עובדים זרים או בקשר לעובדים זרים ותיווך עבודה בעניינם יותקנו בהסכמת שר הפנים.

נטע ברנר: זה סוכם עם משרד הפנים.

שושנה שטראוס: צריך להוסיף בסעיף 65(א)(2) את המילים "ובכלל זה לפי תנאי שנקבע בהיתר בהתאם לפסקה (1)".

תומר רוזנר: אני מציע לא לגעת בסעיף הזה, זה עלול להזיק במקומות אחרים.

שושנה שטראוס: מדובר פה בערבויות.

תומר רוזנר: אנחנו סבורים שהנושא הזה ברור מאליו.

תומר רוזנר: יש חוקים אחרים רבים שבהם נקבעת חובת ערבות, כמו בחוק קבלני כוח אדם.

תומר רוזנר: אני מציע להסתפק בהוראה כפי שהיא קיימת היום, שאומרת הוראות לפי חוק זה.

תומר רוזנר: הוראות לפי חוק זה הן הוראות שניתנות בהיתרים.

שושנה שטראוס: אולי צריך להוסיף את זה גם בחוק קבלני כוח אדם.

תומר רוזנר: יש עוד הרבה מאוד חוקים שמתייחסים להפקדת ערבויות על ידי בעלי רישיונות שבהם זה לא נאמר בצורה כזאת.

תומר רוזנר: אנחנו לא רוצים שבתי המשפט יפרשו הוראה שמקובלת בחקיקה ומתייחסת להוראות לפי חוק זה.

מיכאל אטלן: אני נוטה להסכים איתך.

שושנה שטראוס: מאחר וזאת הוראה קניינית יש טעם להבהיר את זה.

תומר רוזנר: הכוונה ברורה.

תומר רוזנר: זה יחול לגבי הפרת תנאים ברישיונות ובהיתרים.

תומר רוזנר: המקום הנכון להבהיר את זה הוא בנוסח כתב הערבות.

שושנה שטראוס: אני מציעה שניוועץ עם המשרדים.

תומר רוזנר: ההערה שהעירה נטע לגבי התיקון בסעיף 69יא נראית מקובלת.

גלעד קרן: 28.

גלעד קרן: תיקון חוק שוויון ההזדמנויות בעבודה בחוק שוויון ההזדמנויות בעבודה, התשמ"ח-1988 בסעיף 18טו, במקום "בית משפט" יבוא "בית הדין לעבודה או בית משפט אחר".

גלעד קרן: 29.

גלעד קרן: תיקון חוק בתי משפט לעניינים מינהלים.

גלעד קרן: בחוק בתי משפט לעניינים מינהלים, התש"ס-2000, בתוספת הראשונה, בפרט (12)(4), במקום "החלטה לפי פרק ה" יבוא "החלטה לפי פרק ד'3 או ה".

גלעד קרן: 30(א) תחילתו של חוק זה, למעט הסעיפים המפורטים בסעיף קטן (ב) – 30 ימים מיום פרסומו.

גלעד קרן: (ב) תחילתם של 1ג(ב)(10), 5ב(ב) ו – 6(ו) לחוק העיקרי, כנוסחם בסעיפים 3, 20 ו-21(2) לחוק זה, ושל סעיף 74(ב)(2) לחוק שירות התעסוקה, כנוסחו בסעיף 27(3) לחוק זה – שישה חודשים מיום פרסומו של חוק זה.

שושנה שטראוס: בסעיף קטן (ב) יוסיפו את ההוראות המקבילות שנוספו בהעסקת עובדים על ידי קבלני כוח אדם ובחוק הכניסה לישראל.

תומר רוזנר: אני מציע לא להיכנס להוראות המעבר בשלב הזה כיוון שיש ממשרדי הממשלה בקשה להוראות מעבר נוספות וגם הוראות המעבר כפי שהן כרגע לא סגורות עד הסוף מבחינת משרדי הממשלה.

שושנה שטראוס: אפשר לנסח יחד עם הייעוץ המשפטי שלגבי תיקי חקירה שהחלו בהם קודם הכניסה לתוקף של החוק, המפקחים שעוברים למשרדים יוסמכו לטפל בהם על אף האמור בתיקון בחוק.

שושנה שטראוס: רצינו שההיתרים והרישיונות שניתנו קודם הכניסה לתוקף של החוק ימשיכו להיות בתוקף עד תום תקופת ההיתר והרישיון, אלא אם כן בוטלו או סויגו על פי הסמכות החדשה.

מיכאל אטלן: אם העיקרון מקובל על אדוני אפשר להסמיך את היועצים המשפטיים לנסח את זה.

תומר רוזנר: יצטרכו להעביר לנו נוסח שנצטרך להקריא בישיבה הבאה.

דוד אזולאי: אני מציע שתגיעו ביניכם לסיכום על הנוסח.

דוד אזולאי: מה שנותר לנו לעשות זה רק להקריא את זה בוועדה.

דוד אזולאי: אני מציע שזה יהיה תוך שבועיים.

שושנה שטראוס: הייתה מחלוקת אחת שנשארה פתוחה באחת מהוראות המעבר, שביקשנו שלגבי הכשרה של מפקחים שבמשך שנים פעלו לפי החוק ועכשיו יש דרישות הכשרה חדשות תינתן האפשרות עד 3 שנים להמשיך לפעול בלי הכשרה חדשה.

שושנה שטראוס: זה היה מקובל על משרד המשפטים.

דוד אזולאי: הייתי רוצה לשמוע את דעתה של המשטרה בעניין הזה.

דוד אזולאי: 3 שנים זה הרבה זמן.

תומר רוזנר: בשנת 2005 הוחלף חוק סמכויות (שעת חירום) ובא במקומו חוק הגנה על שלום הציבור שדרש הכשרה חדשה.

תומר רוזנר: שם דובר על אלפי מפקחים, לא על מפקחים בודדים.

תומר רוזנר: הייתה תקופה של שנה.

תומר רוזנר: דוגמה נוספת היא חוק הרשויות המקומיות (אכיפה סביבתית) שגם שם הייתה תקופה של שנה להכשרה.

תומר רוזנר: כאן מדובר בכ-100 מפקחים, לכן לא נדרשת הכשרה כל כך ארוכה.

מיכאל אטלן: זאת מערכת קיימת.

תומר רוזנר: לא מדובר בהכשרה של שנים רבות, מדובר בהכשרה של כמה שבועות.

שושנה שטראוס: זה לא רק ההכשרה עצמה אלא התיאום מול המשטרה.

שושנה שטראוס: כל המפקחים האלה עברו הכשרות.

שושנה שטראוס: התנאים הטכניים האלה יכולים להכשיל את האכיפה.

תומר רוזנר: תשנסו מותניים ותמהרו להגיע להסכמות.

דוד אזולאי: אני חושב ששנה זה זמן סביר.

חני בן-ישראל: רציתי להציע לוועדה לשקול להכניס תיקון שנוגע לתקופת ביטול היתר העסקה שקבועה היום בסעיף 1טו.

חני בן-ישראל: כרגע חוק עובדים זרים קובע שאם הממונה מצא שמעסיק לא קיים חובה מהחובות שהוא אמור לבצע, הוא רשאי להורות על ביטול היתר העסקה.

חני בן-ישראל: התקופה שאפשר להורות על ביטול ההיתר היא תקופה של שנה.

חני בן-ישראל: על פי הצעת ההחלטה שנידונה ביום ראשון התקופה הזאת תוארך משנה ל-3 שנים.

חני בן-ישראל: יכול להיות שיש מקום לשקול כבר כאן להכניס את התיקון הזה במסגרת חוק העברת הסמכויות.

טלי ארפי: אנחנו מבקשים לבצע את התיקון הזה בחוק עובדים זרים.

טלי ארפי: יש הצעת החלטה שמוגשת על ידי שר האוצר, שר הפנים ושר המשפטים.

טלי ארפי: הממשלה עדיין לא סיימה את הדיונים לגבי הצעת ההחלטה.

טלי ארפי: אני מבקשת להמתין להחלטת הממשלה.

טלי ארפי: הדיונים אמורים להסתיים ביום ראשון.

דוד אזולאי: אנחנו נמתין.

תומר רוזנר: שמענו בישיבה הקודמת סיפורים שלפחות בעיני היו מדהימים על מצב שבו נשלל היתר ממעסיק של עובד זר בשל כך שהוא התעלל בצורה קשה באותו עובד ואחרי שנה נאלץ הגורם המוסמך לתת לו היתר חדש.

תומר רוזנר: ייתכן שיש לשקול שההגבלה הזאת תחול לא רק על המעביד שממנו נשלל ההיתר בפעם הראשונה, אלא גם לגבי מי שנמצא בשליטתו, כדי שלא ייוצר מצב שבו נשלל ההיתר מהאב ואז הבן יבקש את ההיתר ויעקוף את האיסור בצורה כזאת.

דוד אזולאי: האם אתה מדבר על קרבה ראשונה או רק אב ובן?

תומר רוזנר: ייתכנו מצבים חריגים שבהם יהיה מקום לשלול באופן מוחלט את האפשרות להעסיק עובד זר.

תומר רוזנר: נניח שיש מעסיק שמתעלל בצורה סדרתית בעובדים שהוא מעסיק.

דוד אזולאי: התוצאה היא גירושו.

תומר רוזנר: התוצאה היא שאותו אדם לא יוכל בכלל להעסיק עובד.

מיכאל אטלן: הוא יכול לרצות עונש מאסר ולהימחק מהמרשם הפלילי.

מיכאל אטלן: ברישיון לא נסלח לו לעולמי עולמים?

תומר רוזנר: לא אמרתי שצריך לכתוב בחוק את התקופה.

תומר רוזנר: צריך לתת תקופה ארוכה יותר.

טלי ארפי: חוק הפיקוח על שירותים פיננסים מדבר על רישוי של סוכני ביטוח וחברת ביטוח.

טלי ארפי: גם לגבי סוכני ביטוח שהורשעו בעבירות שקשורות באופן ישיר לעיסוק שלהם ההחלטה לבטל את הרישיון היא לא החלטה שעומדת לעולם ועד.

טלי ארפי: יש תקופה מידתית.

תומר רוזנר: לא אמרתי לעולמי עד.

תומר רוזנר: ייתכן שצריך לתת אפשרות לתקופה ארוכה שתיקבע.

תומר רוזנר: צריך לשקול לפי הנסיבות של המקרה.

דוד אזולאי: האם יש אבחנה אצלך בין עובד זר אצל מעסיק סיעודי לעובד זר אצל מעסיקים אחרים?

תומר רוזנר: נניח שיש מצב של מעביד סיעודי שקיבל עובדת זרה וניצל אותה בצורה מחפירה ושוללים לו את הרישיון ל-3 שנים.

תומר רוזנר: בתום התקופה הוא מקבל עובדת זרה נוספת ועושה לה את אותו דבר.

תומר רוזנר: ייתכן שיש מקום לתקופה ארוכה יותר מ-3 שנים במקרה כזה.

תומר רוזנר: זה משהו שהממשלה צריכה לשקול אותו.

דוד אזולאי: אני מבין את מה שאתה אומר, רק שבזה אתה מונע ממנו להעסיק.

דוד אזולאי: אם הוא כזה פרא אדם צריך לשלוח אותו לבית הסוהר.

חני בן-ישראל: דווקא בתחום הסיעוד יש חשיבות לשלילת היתר, משום שפעמים רבות המעסיקים מעסיקים בשל מצבם הקוגניטיבי או הפיזי והם לא מועמדים לדין.

חני בן-ישראל: זה נשאר כלי יחידי שיכול למנוע סיטואציות קשות שיכולות לחזור.

תומר רוזנר: השיקולים מתנגשים לכל הכיוונים.

תומר רוזנר: זה לא משהו שהוא חד-משמעי לכיוון אחד.

חני בן-ישראל: אני רוצה לשמוח שההכרה בצורך לשקול תקופות שלילה ארוכות יותר תיבחן.

דוד אזולאי: אני רוצה לבקש מהיועץ המשפטי לוועדה לפנות לנציגי הממשלה על מנת לשנות את מעמדם של המעסיקים הסיעודיים והנכים למודל אחר.

דוד אזולאי: צריך לקבוע הוראות מיוחדות לצורת העסקה הזאת.

דוד אזולאי: זו צריכה להיות פנייה בכתב.

דוד אזולאי: אני מבקש שתימצא דרך שאותו ממונה על העובדים הזרים יהיה גם ממונה על המעסיקים הסיעודיים.

דוד אזולאי: הוא ישמש כמגשר.

דוד אזולאי: זאת הנוסחה שיכולה לענות לדרישה של הנכים, להתנגדות של השר וגם בוועדה נוכל להעביר את זה.

דוד אזולאי: נושא שלישי שנשאר פתוח זה הסעיף של ניידות עובדים זרים, שזה סעיף 6(א).

דוד אזולאי: היועץ המשפטי במשרד המשפטים הודיע שהנושא ייבדק ותינתן תשובה בדיון הבא.

דוד אזולאי: יש נושא חשוב שלא נגענו בו בכלל, וזה הנושא של הפלסטינים.

מיכאל אטלן: זה יעלה בדיון בממשלה ביום ראשון.

תומר רוזנר: לקראת הדיון הבא אנחנו נציג בפני הוועדה נוסח מתוקן שמבטא את ההחלטות שהתקבלו עד כה.

דוד אזולאי: לגבי הוראות המעבר תגיעו לסיכום.

תומר רוזנר: בישיבה הבאה תצטרכו להכריע באותם עניינים שנשארו פתוחים, לשמוע הסתייגויות ולהצביע.

תומר רוזנר: נציגי הממשלה שמבקשים להגיש הסתייגויות יצטרכו להודיע בוועדה על כוונתם ולהגיש מכתב חתום על ידי השר הממונה.

דוד אזולאי: תודה רבה, הישיבה נעולה.